Herriz Herri - Angelu (L) | 2020eko Uztailaren 30a\nTrinité parropian Angelun, PettanDiriart apezak, ehorzketa ederrakukan ditu. Bainan lehen aldikotz,Hardoiko Pilota Plaza laxoan.Apez batentzat horiek hola iragandira, erran nahi baita kanpoan.Egia erran,gehienik birustxar horrengatik erabakia hartuaizan da. Apezpikuak berak baimenaemanik eta elizkizun buruizanez, beren apez lagunari 20bat apez juntatu dira azken agurbaten egiteko. Predikuaren egileaPhilippe Haristoy ospitalekoomoniera. Hunek azpimarratu duxeheki zer izan den Pettanen apezbizia kostaldeko parropietan: BaionakoSantespietan, Saint-CharlesMiarritzen, Baionako katedralean,Hiriburun, San-Andresen gazteendinamika eremuan eta, erran gabedoa, Angelun Trinité parropian.Egia erran azken parropia huntanPettanek obra ederrak erabili dituedertzeko beirate berriak (vitraux)ezarriz, armonio berri bat eraikiz.Dudarik ez da anitz atxikia zelabere parropia ohiari, hunen itzulianziren eta diren oraino jende anitzerieta bereziki Pecastaing familiari,oinarri handiko familia Trinité parropian.Eta nola ez aipatu HardoitarrakPilota elkartea Pettanek sortu zuena1980an. Gai hunen aipatzekonor zen hobeki Gilen Zaldunbidebaino, bere laguntzaile eta adiskidesuharra. Hunek azpimarratudauku zoin atxikia zen gazteeri,zoin harro zen Hardoitarrak elkarteaz.Alta bazuen 32 urte elkarteaeta parropia utzia zuela. Gilenekzioen: “Iduritzen zaukun beti horginuela, arduratuz emaitzetaz, arduratuzgazteen biziaz, diruz sustengatuzhorien garapena”.Egia erran, Pettanen gorputzaeder zen ikustea 6 pilotari gaztekekartzea elizatik plazarainoeta kantatzea denek ospe handian“Agur Jaunak”. Bai elizkizunhunkigarria euskaraz eta frantseskantuak nahasiz eta bukatzekoAurresku hunkigarri batekin. Gilenekbukatzen zuelarik bere hitzaldiaeuskaraz, azpimarratuz zoinatxikia zen Pettan Suhuskunen ttipitanikasi euskara ederrari. Eskerrakemanez utzi duen obra ederrarieta hitzemanez segitzea bereber izpirituan.


Udaltzaingoak hitzaldiak emango dizkie adinekoei, maula eta iruzurren biktima izan ez daitezen . El Correo\nUdaltzaingoak hitzaldiak emango dizkie adinekoei, maula eta iruzurren biktima izan ez daitezen\nLehenengo hitzaldiak Txagorritxuko adinekoentzako egoitzan (Mexiko kalean) eta Iparralde gizarte etxean izango dira, datozen asteetan\n28 octubre 201600:51\nUdaltzaingoak adinekoentzako hitzaldi-ziklo bati ekin dio, maula eta iruzurren biktima izan ez daitezen, ez eta merkataritza jokaera irregular eta erasokorren biktima ere.\nLehenengo hitzaldiak Txagorritxuko adinekoentzako egoitzan (Mexiko kalean) eta Iparralde gizarte etxean izango dira, datozen asteetan. Prebentzio programa horren bidez, ” zein unetan izan daitezkeen iruzur baten biktima identifikatzen lagundu nahi zaie adinekoei, eta zein prebentzio neurri har dezaketen irakatsi, horrelakorik gertatzen bazaie ere“, azaldu du Herritarren Segurtasunaren zinegotzi Carlos Zapaterok.\n“Garrantzitsua da adinekoek jakin dezaten noiz ari zaizkien iruzurrean, eta merkataritza jarduera erasokorren bidez abusatzen; maiz etxean gertatzen dira horrelakoak, eta saltzailea gezurrez edo datu faltsuez baliatu ohi da engainatu eta era guztietako produktuak saltzeko”.\nAzken hilabeteetan, Udaltzaingoak jakin du Gasteizen horrelako egoerak gertatu direla: esaterako, saltzaile batzuk ur-iragazkiak saltzen ibili ziren etxez etxe, Gasteizko uraren kalitateari buruz gezurra esanez, eta “tocomocho” edo “estanpatxo” iruzur tipikoak ere erabili dira. Azken horren bidez, hiriko emakume batek 700 euro galdu zituen.\nLehenengo informazio hitzaldia urriaren 31n (astelehena) izango da, 18:30ean, Txagorritxuko egoitzan; bigarrena, azaroaren 10ean, 18:00etan, Iparralde gizarte etxean.


ARGAZKI BILDUMA: Hasi dira Azpeitiko saninazioetako zezenketak - Urola Kostako Hitza : Urola Kostako Hitza\nOhi baino goizago, gaur, San Inazio bezperaren bezperan, hasi dira aurtengo festetako zezenketak Azpeitian. Zezenzale asko elkartu da zezen plazan, Curro Diaz, Miguel Angel Perera eta Roca Rey toreatzaileak Fuente Ymbro ganadutegiko zezenak toreatzen ikusteko. Aurretik, alguazilak, Udal Musika Bandak eta mandazainek zezenketa aurreko ohiko kalejira egin dute. Txupinazioaren bezperako iluntzerako ere bada hitzordurik herrian. Horrela, zezenketa bukatutakoan, Los Pasai txaranga ibiliko da kalez kale. Eta gauean, 23:00etan hasita, Kresala taldeak kontzertua emango du plazan. Beheko irudietan, zezenketa aurreko giroa, zezen plazaren bueltan:


About: Erorketa aske\nErorketa askea altuera txiki batetik gorputz batek planeta bateko azalerara duen erorketa-mugimendua, bere pisuaren eraginez. Bere bertsio sinpleenean, gorputza, abiadurarik ez duela, erortzen uzten da. t denbora batera duen abiadura eta ibilitako distantzia honela kalkulatzen dira, non g pisuagatiko azelerazioa den:\nErorketa askea altuera txiki batetik gorputz batek planeta bateko azalerara duen erorketa-mugimendua, bere pisuaren eraginez. Bere bertsio sinpleenean, gorputza, abiadurarik ez duela, erortzen uzten da. t denbora batera duen abiadura eta ibilitako distantzia honela kalkulatzen dira, non g pisuagatiko azelerazioa den: (eu)\nErorketa aske (eu)


#euskarabildua eta #TheAntiEvent ekitaldiak zuzenean – #bidegorritik\nPosted on 2015-11-05 2015-11-05 Authorgaztelumendi1 Comment\nDonostiako San Telmo museoan euskarabildua topaketa antolatu dute ARGIA aldizkariak eta iametza interaktiboak. Bertatik zuzenean aritu zaigu Gorka Bereziartua kazetaria. Mundua bete pantaila izenburuak sujeritzen duenari buruz gogoeta egin eta etorkizuneko komunikazio bideetaz aritu gara.\nBilbon burutuko den TheAntiEvent ekitaldiari buruz mintzatu zaigu ostean Naiara Abaroa garatzaile eta antolatzailea. Ekitaldian parte hartzen dutenek erabakitzen eta asmatzen dute egitarau osoa, eta sekulako interakzioa eta jakintza partekatzea suertatzen den ekitaldia izango da aurtengo hirugarren hau.\nDoinu berrienak entzungai\nJosu Bergararen Kantu txikien indarra diskoarekin hasi gara, Peiremans+ taldeak grabatu berri dituen azken bi kantuak eta Belakoren track sei entzuteko parada ere izan dugu. Doinu berriak atsegin ditugulako. Eta baita Oskorri, Ruper Ordorika, Berri Txarrak edota willis drummond.\niBasque irrati aplikazioa\n2000. urteko azaroan sortu zen irratia.com eta geroztik berrikuntza ugari izan dira irratia, sarea eta Interneten. Orain irrati gehienek emititzen dute Internetetik ere, eta sarean guztiak aurkitu daitezke. Irratiak gainera molde ugaritan, euskarri ezberdinetan entzun daitezke egun.\nGuk hasierako gogo eta ilusio berarekin, Euskal Herriko irrati euskaldun eta libreak mugikorrean entzuteko aplikazioa garatzeari ekin diogu, eta hilabete honetan bertan egongo da eskura iOs bertsioan, iphone ezberdinetatik Euskal Herriko saio, doinu eta mezuak entzun ahal izateko moduan\n← Previous Previous post: zelan #hedatu mezu politikoak sarean?\nNext → Next post: Josu Bergara zuzenean #bidegorritik saioan\nOne thought on “#euskarabildua eta #TheAntiEvent ekitaldiak zuzenean”\nPingback: Mundua bete pantaila | 97.0 Irrati Librea


DANUNI - DANOBATGROUP\nDANUNI - Artezteko makina\nHegazkinen lurreratze trenetarako osagaiak artezteko doitasun handiko makina\nDANUNI gama hegazkinen lurreratze trenetarako osagaien barrualdeak eta kanpoaldeak artezteko garatu da, esaterako forma konplexuko pistoien barruko zein kanpoko zilindroak.\n"GAP" bankada duen artezteko makina honek artezte prozesuaren iraultza ekarri du, forma konplexuko piezei puntu arteko buelta osoa ematen uzten duelako. DANUNI modeloarekin bezeroek mantentze lanetan ematen duten denbora %50 ere murriztu dezakete, barrualdeak eta kanpoaldeak artezteko lanak makina bakarrean egiten direlako, eta inbertitutakoa azkar berreskuratuta.\nDANUNI makinekin bermatu egiten da gainazalen eta dimentsioen akaberetan artezteko beste teknika batzuekin lortutako emaitzak baino hobeak lortzea. Konponketa lanen kasuan, geruza zaharra ondo kentzea bermatzen da. Pieza bukaerako mekanizaziorako itzultzen denean, ondo jakiten da zein den gaineko geruzaren lodiera eta lodiera hori uniformea den. Doitasun, abiadura eta zehaztasun maila hau aurretik lortutako emaitzak baino askoz handiagoa da.\nMakinak hainbat neurri, modelo eta konfiguraziotan agertzen dira, emango zaien aplikazioaren eta bezeroaren eskakizunen arabera. 4100 mm-ko iraulketa ere behar duten lurreratze trenen osagaiak landu ditzakete. Gainera, luzeran 2550 mm ere dituzten barruko diametroak arteztu ditzakete.\nPuntuen arteko luzera max.: 3750 mm\nHarriaren neurri max.: 915 x 75 mm\nIraulketa max GAPen: 4100 mm\nBarne artezteka zilindrikoa\nIraulketa max GAPen\nPuntuen arteko luzera max.\nGAPeko zabalera max.\nMahai gaineko iraulketa max.\nKanpoko torlojuaren eragingailua\nBarruko torlojuaren eragingailua\nLurreratze trenaren zutoinak\nmBTG-DANTIP Artezketarako makina\nWT Kanpoaldeak artezteko makina


nazionalsozialismo / nazionaltasun\nnazionalsozialista (16 agerraldi, 4 liburu eta 2 artikulutan; orobat nazional(-)sozialista 13 agerraldi, 4 liburu eta 2 artikulutan) 1 izond nazionalsozialismoarena, nazionalsozialismoari dagokiona. ik nazi.\nLuze gabe, Volkischer Beobachter Alemaniako Langileen Alderdi Nazionalsozialistaren kazetan argitaratu zuen albistea. Iñigo Aranbarri «Hizlandia» - 106. orr.\nOihu egin genuen iraultza nazionalsozialistaren alde. Anjel Lertxundi «Ihes betea» - 49. orr.\nReich Berriko gerlari gaindiezinak eta ideal nazionalsozialistaren babesleak. Alberto Ladron Arana «Eguzki beltzaren sekretua» - 261. orr.\nMugimendu nazionalsozialistako kide ez denak ez daki zer gerta dakiokeen bihar. Josu Zabaleta «Anne Franken egunkaria» - Anne Frank - 317. orr.\nAski dugu Mustafa Kemal Ataturkek Turkiaren onbideratze larderiatsurako ezarri zuen erregimena aipatzea; Mussoliniren erregimen faxista Italian; eta Hitlerren erregimen nazional sozialista Alemanian. Iñaki Mendiguren «Historiaren azterketa II» - A.J. Toynbee - 216. orr.\nGerra-makina nazional-sozialistaren suntsipen gogorrak. Errusia komunistan ugazaba pribatuen likidazioaren ondoren sindikatuen arauketa etorri zen bitartean, Alemania nazional sozialistan, berriz, sindikatuen likidazioaren ondoren ugazaba pribatuen arauketa etorri zen. Iñaki Mendiguren «Historiaren azterketa II» - A.J. Toynbee - 361. orr.\nNagalanden independentziaren aldeko borrokak izan dira 1956. urtetik hasita, baina azken zazpi urteetan talde independentziazale nagusi Nagalandeko Kontseilu Nazional Sozialista (NKNS) su-etenean izan da, New Delhiko gobernuarekin negoziatzen ari baitzen. Berria - Mundua 2004-10-03\n· 3 iz nazionalsozialismoaren alde dagoen pertsona.\nGiroa argitu arte -nazioarteko presioek nazionalsozialistak kikildu arte, amona Erikaren hitzekin esateko. Anjel Lertxundi «Ihes betea» - 273. orr.\nHans, adibidez, harekin lanean ari ziren agente alemanen burua, benetako nazionalsozialista zen. Alberto Ladron Arana «Eguzki beltzaren sekretua» - 49. orr.\nHandik gutxira Hans nazionalsozialisten aldekoa dela konturatzen da. Josu Zabaleta «Anne Franken egunkaria» - Anne Frank - 307. orr.\nEz nengoen neure onenean, banekien-eta kontrabandisten, espien eta desertoreen bidea zela, baita nazionalsozialistengandik ihes egin nahi zuen judu askorena ere. Anjel Lertxundi «Ihes betea» - 171. orr.\nAntisemitismo hori ez zen izan nazional sozialista alemanak agintera eraman zituen indarretako ahulena. Iñaki Mendiguren «Historiaren azterketa II» - A.J. Toynbee - 204. orr.


Gabonetako Emakumezkoen II. Futbol Txapelketa, abenduaren 28 eta 29an - Debagoiena - Goiena.eus\nGabonetako Emakumezkoen II. Futbol Txapelketa, abenduaren 28 eta 29an\nTxomin Madina Milikua 2007-12-17 17:33\nLau talderen arteko txapelketa egingo dute, eta bertan ariko dira nor baino nor Eibarko, Realeko, Athleticeko eta Debagoieneko selekzioko neskak.\nPasa den urteko esperientzia ikusita, Arizmendi ikastolak Gabonetako Emakumezkoen II. Futbol Txapelketa antolatu du abenduaren 28 eta 29rako. Ikastolako arduradunek esan dute, txapelketa hau kirolaren eta batez ere emakumezko kirolaren alde egin duten apustuaren barruan sartzen dela, eta adierazi dute, neskek merezi dutela horrelako norgehiagokak jokatu ahal izatea.\nAbenduaren 28an, kadete eta infantil mailako futbol-8 txapelketa egingo dute. Infantiletan, Arizmendi A eta B, Bergara, Lazkao, Anaitasuna, Urki eta Aloña Mendiko neskak ariko dira nor baino nor. Kadeteetan aldiz, Arizmendi A eta B, Bergara, Lazkao, Beasain eta Aloña Mendi lehiatuko dira. 9:30etik arratsaldeko 17:00etara jokatuko dira partidok, Eskoriatzan, Almenen futbolzelaian.\n16 urtetik gorako neska debagoiendarrei zuzenduta, areto futboleko txapelketa ere egingo dute 28an.\nLau talderen arteko txapelketa\nAbenduaren 29an aldiz, lau talderen artekoa jokatuko dute Super Ligan dabilen Realak, kategoria nazionalean dagoen Eibarrek, Athleticeko nesken bigarren taldeak eta BTLS, Mondra eta Arizmendi ikastolako neskekin osatuko duten Debagoieneko selekzioak. Goizeko 9:30etik 14:00etara izango da txapelketa, Aretxabaletako Ibarra futbolzelaian.\nTxapelketaren aurkezpenean egon dira besteak beste Jaime Barriuso Eibarko lehendakaria, Edurne Burgoa Athleticeko nesken lehenengo taldeko bigarren entrenatzailea eta Bixen Kalzon, Realeko Debagoieneko arduraduna. Denak ere gustura agertu dira horrelako txapelketak antolatzen direlako, eta emakumezkoen futbola sustatzeko aukera paregabea dela adierazi dute.\nTxapelketako partida guztietarako sarrera doan izango da, eta ikusleen artean bizikleta bat zozketatuko dute.


Maule-Lextarren izango da hirugarren finalaurrekoa — Bertsolari Txapelketa Nagusia 2017\nHirugarren finalaurrekora iritsiko da bihar Bertsolari Txapelketa Nagusia. Beñat Gaztelumendi, Beñat Iguaran, Etxahun Lekue, Julio Soto, Nerea Elustondo eta Nerea Ibarzabal dira oholtzara igoko diren sei bertsolariak; aurkezle, Saroi Jauregi ariko da. Maule-Lextarreko Ororena jai alain izango da saioa, 17:00etan.\nSarrerak www.bertsosarrerak.eus webgunean egongo dira salgai gaur 18:00ak arte, eta sarrerak amaitu ezean, leihatila 15:00etan zabalduko da bihar. Aretoa 15:30ean zabalduko da.\nFinalaurrekoak zuzenean eskaintzen ari gara ETB4n Aitzol Barandiaran eta Uxue Alberdiren eskutik; era berean, www.bertsoa.eus atarian ere ikus eta entzun ahal izango saioa zuzenean. Bestalde, bertsoen hautaketa izango da gozagai biharamunean webgune horretan bertan.\nSaioaren ostean ere, bertan taloak dastatzeko aukera izango da.


Instalazioa - ZabalgarbiZabalgarbi\nItxita dagoan azalera bat da, eta bertan kamioiek maniobrak egiten dabez uri-hondakinak zuloan ixteko.\nLantegiko kontrola eta sarrera\nKamioiak, daroezan uri-hondakinen eta pisuaren kontrola egin ostean, deskargetako nabearen sarrerara joaten dira.\nLantegiko instalazino guztietako monotorizazino, kontrol eta informazino sistemak dagoz bertan, bai balorizazino energetikorakoak eta gasak araztekoak, bai elektrizidadea sortzekoak.\nLaba-galdaran nitrogeno oxidoak neutralizetako injektean dan disoluzino amoniakala (%23) biltzen da hemen.\nHemen ixten diran uri-hondakinak nahastu egiten dira, homogeneizetako.\nUri-hondakinak parrillan erretean sortzen dan beroa galdaran lurruna sortzeko erabiltzen da.\nLaba-galdaran eta absorzino-torrean gasak arazteko hasikerako prozesuaren ostean, gasetan geratzen diran partikulak irazi eta batu egiten dira, gero inerte bihurtzeko.\nLaba-galdarako keak garbitu egiten dira, hareen azidotasuna neutralizetako eta metal astunak eta ex novo sortu diran dioxinak eta furanoak ezabatzeko.\nSilo baten bildu eta gero, laba-galdaran, absorzino-torrean eta mahuka-iragazkietan jasotako errauts hegalariak eta gasak arazteko tratamentuko hondakinak hermetikoki itxitako kamioietan eroaten dira, inerte bihurtzeko.\nZepen eta txatarren biltegiratzea eta urtekena\nErrekuntza-prozesuaren ostean, zepak eta txatarrak biltegi-zulo bitan gordeten dira. Gero, zepak zabortegi batera eroaten dira, eta txatarrak enpresa siderurgikoetara, berzikletako.\nHirurogeta hamar metroko altuerako egitura zilindriko bat da. Tximiniaren barruan gasak kanporatzeko hodiak dagos, bai errausketa-lerroko gasak, bai berreskuratze-galdarakoak.\nTximiniaren altueraren erdi inguruan zunda batzuk dagos. Zunda horreetan, araztutako gasen laginak hartzen dira eten barik, monitorizetako eta kontroletako.\nLaba-galdarako lurruna (310º C) 540º C-raino gainberotzen da gas-turbinako ihes-gasen bidez.\nTurbo-makinea, alde batetik, gas naturala erreteko eta, ondorioz, energia elektrikoa sortzeko erabilten da; eta bestetik, haren ihes-gasek berreskuratze-galdareari behar dauen beste bero emon deioen, laba-galdaran sortzen dan lurruna gainberotu ahal izateko.\nTurbo-sorgailuak laba-galdaran eta berreskuratze-galdaran sortutako lurruna eraldatzen dau, energia elektrikoa sortzeko.\nENE Gas hornidurarako Erregulazino eta Neurketa Estazioa\nLantegira heltzen dan gas naturala gas-turbinak daukazan beharrizanetara egokitzen da.\nGas -eta lurrun-turbinakaz lotutako eraldaketa- zentroak hartzen dauz, baita azpiestazino elektrikoa eta hareen babesak be.\nUra tratetako lantegia\nHonen zeregina Cadagua ibaitik hartutako ura egokitzea da.\nGaldaran sortu eta turbinan elektrizidadea sortzeko erabiltzen dan lurruna hozten da honeetan, kondensetako.\nAurretik tratamendu-lantegian egokitutako ura gordeten da.\nIndustria-instalazioen sarreran hiri-hondakinen sarrerako kontrol-eremua dago, baita material erradiaktiboak detektatzeko arkua ere. Pisatzeko bi baskula daude: bata ingurumen agintaritzak –Eusko Jaurlaritza– baimendutako hiri-hondakinak zamalan nabean uztera datozen kamioientzat; eta, bestea, berriz, instalaziotik irteten diren kamioientzat.\nSarrerako eremuaren aurrean bulegoen eraikina dago. Atzeko aldean, eta lursail altuago batean, instalazioaren zati handiena dago; atal jarraituetan, hondakinak uzteko nabea, hondakin-biltokia, kontrol-gela, labe-galdara, gasak arazteko sistema, eta elektrizitatea sortzeko arloa daude hor.\nAzalera horren ondoan orube bat dago, eta, bertan, hiri-hondakinen balorizazio energetikorako bigarren instalazioa edo “B INSTALAZIOA” eraikitzea dago aurreikusita. Eremu horren inguruan hozte-dorreak, ura tratatzeko instalazioa, gas naturalaren hornidurarako erregulazio- eta neurketa-estazioak eta parke elektrikoa daude.\nLorategiak ez ezik, bide-sare bat ere badago barruan, instalazioko sarrera-kontrolean hasi eta ataletako bakoitzera doana.


EBk batasuna eskatu du estanflazioari aurre egiteko - Ekonomiaren KZ\nPaolo Gentiloni Ekonomia komisarioak atzo adierazi zuenez, posible da Europan estanflazio-egoera saihestea, baldin eta estatu kideek erantzun indartsu eta bateratua ematen badute, pandemiaren krisian bezala, Errusiak Ukrainan egindako erasoaren ondorioen aurrean. Ekonomiaren geldialdia dagoenean gertatzen den fenomenoa da estanflazioa, baina inflazioak goranzko espiralean jarraitzen du.\n“Nire jarrera da indarrez eta batuta erreakzionatzen badugu, saihestu egin dezakegula. Susperraldi bizkorrarekin sartuko gara krisi honetan. Susperraldi horren zati bat azkar errailetik aterako da, baina posible da inpaktua murriztea covid krisian bezala gogor eta azkar erreakzionatzen badugu “, adierazi du Gentilonik.\nLehengaien prezioen igoerak, inflazioaren ondorioek eta energiaren prezioen igoeragatik estatuek aurre egin beharko dioten “kostu fiskalak” eta errefuxiatuen krisiak eragin ekonomiko hori azaltzen dute, esan zuen Gentilonik, eta horri aurre egiteko zerga-politika “koordinatu eta bizkorrak” ezartzea proposatu zuen.\nEuropa mailan elkarrekin jarduteko modua krisi honetarako pandemia osteko susperraldi funts espezifikoaren antzeko tresna bat hartzea izango litzatekeen galdetuta, Gentilonik esan zuen “ideia berriak jar daitezkeela mahai gainean”, baina EBko buruzagiek ministroei eskatu zietena da “elkarrekin jardutea” energiaren prezioen igoerari eta defentsaren arloan sortutako behar berriei aurre egiteko.\n← Erregaien zerga-beherapena aztertuko du Estatuak\nTxikizkako merkataritzaren salmentak % 3,4 jaitsi dira Euskadin urtarrilean →\nDonostiak LEPeko 282 plaza onartzen ditu, % 70 bitartekoentzat


Iruñetik Turimo medikoa\nKlinika eta partners\nNAVARRA HEALTH TOURISM: turismo medikoa sustatzeko proiektu handinahia da. Nafarroako turismoa, sektore publiko eta pribatuen arteko elkarlanaren bidez, osasun zerbitzu mota desberdinen bila etortzen diren familien zein gaixoen osasuna eta ongi izatea zaintzea du helburu. Navarra Health Tourism proiektuaren barruan hain bat zentro elkarlanean daude, hala nola, Nafarroako klinika Unibertsitarioa (Iruñea), Deontofacial Sanna klinika (Iruñea), Nafarroako Gobernuko Turismo Departamentua, Iruñeko Udala, Iruñeko Hotelen Elkartea eta Nafarroako Ostalaritza Elkartea.\nProiektuaren web orrira sartu: www.navarrahealthtourism.com\nNAFARROAKO KLINIKA UNIBERSITARIOA\nNafarroako Klinika Unibertsitarioa medikuntza eta eritegia da aldi berean. Langileen espezializazioa, aurrerapen teknologikoak eta pertsona bakoitzaren beharretara egokitzen den tratua berezia da benetan..\nSANNAS DENTOFACIAL KLINIKA\nZentroan odontologia eta medikuntza estetiko fazialeko zerbitzuak eskaintzen dituzte.\nIruñeak duen hoteleko eskaintza oso zabala da, kalitatezkoa eta eskaintza zabalarekin; boutique moduko hotelak, apartamentu turistikoak etab. Hauek guztiak zure egonaldia kalitatezkoa izateko prestaturi daude.\nNafarroako Ostalaritza Elkartearen baitan jaso zuen proiektu berritsu honek lehen bultzada.


BILBOKO UDALAREN KULTUR AGENDA MARTXOAREN 7TIK (ASTELEHENA) 13RA (IGANDEA) – Bilbao Kultura\nHome » Berriak » Bilbao Kultura @eu » BILBOKO UDALAREN KULTUR AGENDA MARTXOAREN 7TIK (ASTELEHENA) 13RA (IGANDEA)\nBILBOKO UDALAREN KULTUR AGENDA MARTXOAREN 7TIK (ASTELEHENA) 13RA (IGANDEA)\n(Bilbon, 2022ko martxoaren 4an).- Bilboko Udalaren kultur agendak, datorren asterako, martxoaren 7tik (astelehena) 13ra (igandea), hitzordu hauek izango ditu:\nBILBOKO ZIRKUITUA barrutiko Udaltegietara itzuli da, tokiko eszena bultzatzeko eta antzerkia hiriko auzoetara hurbiltzeko asmoz. Programa honek antzerki eta dantza talde berriek beren lanak eszenaratu eta jendaurrean partekatzeko aukera ematen du.\nMartxoak 10, 19:00etan. Basurtuko Udaltegia.\nZer gertatuko zen baldin gu erre ordez jendearen atseginerako jarri bagintuzte? Bi ahizpa, bakoitza aita batena, aberatsen gozamenerako jartzera behartzen dituzte. Bien ama hilez gero, bakarrik geratuko dira, eta hasiko dira bizitzen eta ezagutzen zer den emetasuna, zer jeloskortasuna eta zer amodioa.\nFANTeko Zinema Fantastikoaren Jaialdiaren 28. edizioa maiatzaren 6tik 14ra ospatuko da. Jaialdiaren aperitibo gisa, PreFANTen zikloaz gozatzea proposatzen du.\nMartxoak 10. Gólem-Alhóndiga.\n“Atrapados en la oscuridad” filmaren aurrestrenaldia\nBeldurrezko eta intrigazko thriller honek kontatzen du nola, amaiezina den haran bateko errepide hondatuan barna bidaiatuz, Alan eta Jillek geldiarazi egiten duten beren ibilgailua, beren seme-alaba nerabeak Zeelanda Berriko ibilaldira eramateko. Aperitibo batez gozatzeko gelditzen direnean, bi eskale ezerezetik agertu eta familia baketsua inguratzen dute. Ustekabeko indarkeria-ekintza batean, familia bahitu dute, eta horrek ihesbiderik ez duten hainbat gertaera piztu ditu.\nSaioaren sarrera doakoa izango da, gonbitarekin. Egun berean jaso ahal izango dira, 16:30etik aurrera, Gólem-Alhóndigako txarteldegietan.\n– DANTZA PLAZETAN\n“DANTZA PLAZETAN” ekimenarekin, hiriko plazek tradizio handiena duen kultur programetako bat jasoko dute. Programaren helburu nagusia euskal folklorea indartzea eta hari balioa ematea da, erromeriak, dantza-alardeak eta kalejirak eginez plaza publikoetan. Horrela, dantzaldi tradizionalen izaera parte-hartzailea berreskuratu nahi da, non dantzariek festan parte hartzeko gonbita egiten dieten ikusleei\nMartxoak 12, 20:30ean: Erromeria San Pedron Deustuko Folklore Taldearekin.\nEXPODISTRITO, aldi baterako erakusketen zikloak hainbat erakusketa ibiltari eskainiko ditu udazkenean zehar auzoetako Udaltegietan zehar.\nErrekaldeko Udaltegia – Beart Elkartea – Margoa\n25 urte Bergarako arte elkarte bezala eta 250 urte margoari lotuta jarraitzen duen herri baten tradizioa bizirik mantentzen jarraitzen du Beart Elkarteak.\nOtxarkoagako Udaltegia – Ana Isabel Portillo – Nire bizia kolorea zenean / Cuando mi vida era el color – Margoa\nAna Isabel Portillo Bizkaiko Begisare Elkarteko kidea da. Berak dioen bezala, “ikusmena oso urrituta ere, ez zait itzali sortzeko gogoa. Nire bizia kolorea zen, baina ez zait itzali margotzeko gogoa”.\nBegoñako Udaltegia – Marta García Suso – Redescubrimientos – Argazkigintza\nArtistak bahearekin irudiak eraldatzen ditu, desegiten ditu eta berreraikitzen ditu erreferentea galduta. Emakume artistek osatzen dute artista gidatzen duten haria, birritan txarto tratatuak, gizartearen aldetik eta Artearen Historiak ahazturik. Gentileschi, Blanchard edo Mendieta artistekin topaketa berria aitzakia da emakume artisten iraganeko eta egungo ikusezintasunaz solasa abiatzeko. “Bizian absente bagaude, nola lortuko dugu presente egotea heriotzaren ostean?”\nSan Inazio-Ibarrekolandako Udaltegia – José Paredes Matías – Lorratzak / Huellas – Margoa\nIraganaren aztarnak helarazten dituzten objetuekin osatzen da erakusketa hau. Erakusketa honetan, artistak gonbidatzen zaitu giltzarrapo herdoilduak irekitzera, antzinako ateak igarotzera, gordetzen dituzten istorio eta sekretuak irudikatzera…Funtsean, bidaia hau berarekin egitera, denboran trabatuta geratu diren autoekin.\nCastañoseko Udaltegia – Javier Lesaka – Margoa\n“Bere burua aditzen ez duenak, bilatu egiten du, jakin nahi du, auzitan jartzen ditu gauzak, konprenitzeko irrikaz, baina hitz soilek ez dute asetzen haren egarria, hor behean ilun dagoelako eta segundo bat baino ez baita geratzen ikusteko. Gomuta bakarrik, argi izpi soil bat, sentsazio bat iritzi bezain laster badoana, amairik gabeko borroka baten emaitza urria. Behin bateko erantzuna nahi dut, azken egia, berriro ere galdetu beharrik ez izateko, baina den guzti erraldoi baten ezdeuskeriak baizik ez ditu jasotzen, beleak, gogorarazten dutena gaitzak ez duela sendabiderik, beste milaka misterio gordetzen dituen misterio baten lorratz nahasiak”.\n– BIDEBARRIETA KULTURGUNEA, Bidebarrietako Liburutegiko kultura, literatura eta zientzia garatu eta sustatzeko guneak ondoko hitzorduak izango ditu aste honetan:\nMartxoak 9, 19:00etan: Bidebarrieta Kulturgunean “Bidebarrieta Zientifikoa” zikloaren beste hitzordu bat izango da, Erica Macho Stadlerrek emandako “Nola jokatzen du soinuak espazio itxietan?” izenburuko hitzaldiarekin.\n-BILBAO DISTRITO JAZZ\nPrograma hau, Bilbaina Jazz Club elkarlan antolatua, hiriko auzoetara kontzertuak hurbiltzen ditu, generoan erreferentzia diren artistekin. Sarrerak esteka honetan daude salgai.\nMartxoak 11, 19:00etan. Otxarkoagako Udaltegia.\nAndré Carvalho – Trio Lost in\nAndré Carvalhok, New Yorken bizi den kontrabaxu-jotzaile portugaldar ospetsuak, bere lan berria aurkezten digu: Lost in Translation, Outside in Musicek argitaratua. Lan horretarako, André Matosen —New Yorkeko beste musikari portugaldar garrantzitsu bat— eta José Soares saxofoi-jotzailearen laguntza izan du.\n–BETIKO MUSIKA DE SIEMPRE\nBetiko musika eskainiko digu programa honek Otxarkoaga auzora, hainbat estilorekin: boleroak, Ebroko Erriberako herri gaiak, habanerak edo otxoteak.\nMartxoak 12, 19:00etan. Otxarkoagako Udaltegia.\nTrío Veracruz taldean Juana Ogayar, Alberto Martín eta José Sánchez daude, gizon bi eta andrazko bat, gitarra bi, errekinto bat eta hiru ahots, beren sentimenduak abestiaren bidez adierazteko. Kontzertu honetan Maria Dolores Pradera abeslari melodiko handia omentzen dute.\nMartxoak 13 La Casilla Pabilioa, 18:00etatik 21:00etan. Orquesta Galea\n-BIDAIARIEN TXOKOA – RINCÓN DE LA GENTE VIAJERA\n“Bidaiarien Txokoa-Rincón de la gente viajera” hainbat bidaiariren esperientziak jendeari hurbiltzea du helburu, bidaiei eta abenturei buruzko ikuspegi hurbil eta desberdina emanez, ikus-entzunezko hitzaldi eta proiekzioekin.\nAste osoan. Santutxuko Udaltegian.\n“Santutxu mirando al mundo”, Cristina Maruri.\nBilbotar argazkilari-idazlearen erretratu-bilduma, adin, arraza eta kultura guztietako pertsonen aurpegiak erakusten dituena, diren pigmeoak, etiopiarrak, nepaldarrak…). Gehienak, haien artean, oso bizimodu gogorra eta are krudela ere izandako gizakiak. Asmoa da “adieraztea gizaki guztiok garela oso antzekoak eta bereizten gaituen gauza bakarra aukerak direla.”\nMartxoaren 11ra arte. Begoñako Udaltegia.\n“Aralar menditik Ararat mendira Sakratuaren bila”\nMunduko herri gehienetan mendi sakratu eta mitikoak aurki daitezke. Horietako asko ahozko tradizioetatik nobeletara, komikietara edo zinemara igaro dira. Begoñako Liburutegiak gai honi buruzko aukeraketa bat eskainiko du.\nMartxoak 7, 19:00etan. Begoñako Udaltegia.\nHitzaldia. Aralia Loiterstein Lorenteren “Agua Dulce, Agua Salada” liburuaren aurkezpena.\n2010ean, 20 urte zeukala, amets handi bat izan nuen: Atlantikoa zeharkatzea belaontzian. Une hartan ez zeukan ez erantzukizunik, ez obligaziorik, eta, axolazkoena, ez zeukan beldurrik. Egokiera ezin hobea zen joan-etorriko bidaia bat egiteko. Afrikan eta Amerikan zehar bidaiatu zen, eta egunkari batean idatzi zituen bizitakoak. Urtebete geroago, Kanariar Uharteetara itzuli zenean, hainbeste aldatu zen bere bizimodua, eze egunkari hori armairu baten gainean ahaztuta geratu baitzen. Hamar urte (10) igaro ziren aurkitu eta berrirakurri eta “Agua dulce, agua salada” liburua argitaratu zuen arte. Autorea bertan izango da.\nMartxoak 9, 19:00etan. Santutxuko Udaltegian.\nHitzaldia. “Salimos de Bilbao: EL PRIVILEGIO DE VIAJAR ANTES Y DURANTE LA PANDEMIA”, Oscar Cacho, Izen bereko blogaren sortzailea.\nPlazeragatik bidaiatzea pribilegioa da eta Bilbokoa izateak asko errazten ditu gauzak. Planeta aldatu egin da guztientzat 2020an, baina Bilboko youtubeko blog eta kanalarekin covid-a izan arren, hainbat kontinentetan zehar ibili da Athleticen kamiseta.\nMartxoak 10, 19:00etan. Begoñako Udaltegia.\nHitzaldia – Ikus-entzunekoa. “LA MONTAÑA DESNUDA” proiekatuko da, Alex Txikonena eta bera izango da dokumentalaren aurkezpenean eta horren ostean publikoarekin ospatuko den hitzaldian.\nAli Sadpara pakistandarrak eta Alex Txikonek lehenengo bider igo dute Nanga Parbat, Simone Moro eta Tamara Lungerekin batera, 2016an. Filma Alex Txikonek egina da, denboraldi ezohiko batean, Himalaian itxialdian zegoela, 2020an; Euskal Herriko mendizale honek orain dela lau urte Nanga Parbat igo zueneko abentura kontatzen du.\nMartxoak 11, 19:00etan. Begoñako Udaltegia.\nHitzaldia. Cristina Maruriren “CUÉNTAME UN CUENTO Y LLÉVAME A OTRO LUGAR” liburuaren aurkezpena.\nCristina Maruri abokatua, idazlea, argazkilaria eta bilbotar bidaiari solidarioa da. Bere bidaien alderdi interesgarriak lantzen ditu: nola prestatzen dituen, nora joaten den, zer bilatzen duen bidaietan eta zer ateratzen duen haietatik. Era berean, bere azken liburuaz jardungo zaigu, “Cuéntame un cuento y llévame a otro lugar” izenekoaz, Ediciones Escondidas argitaletxeak argitaratutakoaz.\nMaskararen erabilera nahitaezkoa izango da barrualdean antolatzen diren ekitaldi guztietan.\n← FANT-EK “ATRAPADOS EN LA OSCURIDAD” AURRESTREINALDIA ETA “FRANKENSTEIN” ETA “LA NOVIA DE FRANKENSTEIN” KLASIKOAK PROIEKTATUKO DU ZIKLO PREFANT ZIKLOAN\nBILBOKO UDALAK BIHAR, MARTXOAK 15, IREKIKO DU BLAS DE OTERO – ÁNGELA FIGUERA NAZIOARTEKO POESIA LEHIAKETAREN XV. EDIZIOA →


Igeriketa sinkronizatu - Wikipedia, entziklopedia askea.\nIgeriketa sinkronizatua (2017tik igeriketa artistikoa) igeriketa, gimnastika eta dantza bateratzen dituen uretako kirol bat da. Uretan, musikaren erritmoa jarraituz, mugimendu segida batzuk egiten dituzten igerilariak (banaka, binaka edo taldeka) ditu oinarri.\nIgerilariak[Betiko hautsitako esteka] txapelketa batean\nHasieran neskek bakarrik praktikatzen zuten kirol bat izan arren, pixkanaka eta denborarekin, mutilek zein neskek praktikatzen duten kirol bihurtu da. Kirol honetan, ezinbestekoak dira, uretako gaitasun handiak izateaz gain, erresistentzia fisikoa, malgutasuna, artea, apnearen kontrola ur-azpian eta zehaztasuna denboran. Distirak, sormena eta makillajea, koordinazioa eta teknika bezain faktore garrantzitsuak dira.\n2015ean bikote mistoen diziplina gehitu zen, mutilen lehiatzeko eskaera zela eta. Igeriketa sinkronizatuan lehiatzen lehenengo mutila Bill May estatubatuarra izan zen, eta bigarrena Benoit Beaufils frantsesa. Espainiak ere bere bikote mistoa izan zuen, Pau Ribes eta Gemma Mengualek osatuta.\n2.1 Ariketa teknikoa\n2.2 Ariketa librea\n3 Posizioak eta oinarrizko trantsizioak\n4.1 Indibiduala edo bakarkakoa\n4.4 “Konbo” edo konbinatu librea\n5 Olinpiar Jokoak\n8 Igeriketa sinkronizatua Euskal Herrian\nIgeriketa sinkronizatuak salbamendu eta igeriketa teknika desberdinetan dauka jatorria.\nXX. mendearen hasieran, igeriketa sinkronizatua ballet akuatikoa bezala ezagutzen zen. Lehenengo lehiaketa Berlinen (Alemania) izan zen 1981. urtean. Klub asko garai hartan sortu ziren, eta kirola pixkanaka garatzen joan zen, hala nola, Australia, Kanada, Estatu Batuak, Alemania, Frantzia eta Espainian.\nLehen urteetan gizonezkoentzako kirola zen, baina oso denbora gutxian emakumezkoen modalitate bihurtu zen. 1907. urtean, Annette Kellerman australiarrak, New Yorken, kirola ezagutarazi zuen ur azpian dantzari bezala egindako erakustaldi batzuetan.\n1924. urtean, lehen lehiaketa iparramerikarra Kanadan ospatu zen, Montrealen, eta Peg Seller izan zen txapelduna. Kirol honetako beste aitzindari batzuk, Beulah Gundling, Käthe Jacobi, Dawn Bean, Billie MacKellar, Teresa Anderson eta Gail Johnson izan ziren. Garai hartako lehiaketa asko ibai eta lakuetan egin ziren.\nXX. mendeko 30eko hamarkadan zehar, Alemanian, Kanadan eta Estatu Batuetan lehenengo lehiaketak antolatu ziren.\n1933-1934. urteen artean Katherine Curtis-ek, “The Modern Mermaids” (“Sirena modernoak") deituriko ikuskizuna antolatu zuen Chicagoko Mundu Feriarako, eta aurkezleak “igeriketa sinkronizatu” bezala aurkeztu zuen. Hori izan zen terminoak izan zuen lehenengo aipamena. Hala ere, Estatu Batuetan lortu zuen ospe handiena Esther Williams igerilari eta aktore famatuaren filmekin. Berak zabaldu zuen kirol hau bere filmen bitartez XX. mendeko 40 eta 50eko hamarkadetan zehar.\nIgeriketa sinkronizatua, 1973. urtean Belgraden ospatu zen lehiaketaz geroztik, FINAren munduko txapelketetan egon da. Emakumezkoen igeriketa sinkronizatua, 1984. urteko Los Angeles-ko Olinpiar Jokoetan bihurtu zen kirol olinpiko.\nParte-hartzaile guztientzat eta kategoria guztietan, lehiaketa bi zatitan banatzen da: ariketa teknikoa eta ariketa librea. Epaileek, kalitate teknikoa, grazia, eraketa artistikoa musikarekin, indarra, sentiberatasuna, irudi bakoitzaren altuera eta jarrera baloratzen dute, gehienez 10 puntu emanez. Igerilariek igerilekuko hondoa ukitzen badute edo ertzari heltzen badiote, zigor bat jaso dezakete.\nIgerilarien kategoria mailaren eta adinaren arabera, burutu beharreko ariketa desberdina da. Igeriketaren Nazioarteko Federazioa (FINA) da, lehiaketetako arauak arautzeaz arduratzen dena, eta modu erregular batean lehiaketa eta ekitaldiak antolatzen dituena.\nIgerilariek, derrigorrezkoa den elementu multzo bat egin behar dute. Horiek ordena jakin bat jarraituz eta aldez aurretik zehaztutako denbora batean burutu behar dira. Banakako lehiaketetan 2 minutu dituzte derrigorrezko 7 elementu desberdin egiteko; bikote modalitatean 2’20” bederatzi elementu egiteko eta “ispilu” erako ariketak ez daude onartuta; taldeko modalitatean 3 minutu 19 elementu eta, gutxienez, formazio biribil bat eta marra zuzeneko formazio bat egiteko.\nLehiaketan, ariketa teknikoak azken puntuazioaren % 50 suposatzen du. Hala ere % 100eko balioa izan dezake, sailkapena ariketa librearen mende ez badago. Horrela egin zen 2007ko munduko txapelketan, zeinetan ariketa teknikoan dominak egon ziren. Espainian, modalitate horri “indibiduala” deitzen zaio.\nIgerilari[Betiko hautsitako esteka] bikote bat ariketa teknikoa burutzen\nDenbora mugek, marjina bat daukate goitik eta behetik eta horrek nolabaiteko malgutasuna ematen dio ariketari. Igerilarien adinaren eta kategoria-mailaren arabera denborak aldatu egiten dira; zenbat eta gazteagoak izan orduan eta denbora gutxiagoan aritzen dira.\nIgerilariek beren ikuskizunei ukitu pertsonal eta artistiko bat ezartzen diete, inongo derrigorrezko elementurik egiteko beharrik gabe. Normalean, igerilariak igerilekutik kanpo hasten dira eta 10 segundo dituzte uretan sartzeko. Aurreko ariketan bezala, ariketa libreak bukaerako puntuazioaren % 50eko balioa du, beti ere, ariketa librea bereiz hartzen ez bada. Ariketa librearen iraupena 2-4 minutu artekoa izan ohi da.\nPosizioak eta oinarrizko trantsizioakAldatu\nPosizioak eta oinarrizko trantsizioak konbinatzen dira irudiak eta ariketa tekniko zein libreak egiteko.\nBizkarreko posizio luzatua - back layout position: Gorputza luzatuta ahoz gora, aurpegia, bularra, hankak eta oinak uraren gainazalean izanda. Buruak (belarrien altueran) aldaka eta orkatilen lerro berean egon beharko du.\nAurrez-aurreko posizio luzatua - front layout position: Gorputza luzatuta ahoz behera, burua, gluteoak, orpoak eta bizkarraren goiko aldea uraren gainazalaren gainean izanda. Aurpegia ur barruan edo kanpoan egon daiteke.\nBallet-eko hankaren posizioa - ballet leg position:\nGainazalean: Gorputza bizkarreko posizio luzatuan. Hanka bat luzatuta gainazalarekiko perpendikularki.\nUrpekoa: Burua, enborra eta hanka horizontalki, gainazalarekiko paralelo. Hanka bat gainazalarekiko perpendikularki uraren maila belauna eta orkatilaren artean geratzen delarik.\nFlamenko posizioa - flamingo position:\nGainazalean: Hanka bat luzaturik gainazalarekiko perpendikularki. Beste hanka tolestua bularralderantz eta oina zein belauna gainazalean eta paralelo. Aurpegia gainazalean.\nUrpekoa: Enborra, burua eta berna-bizkarra tolesturik uraren gainazalarekiko paralelo. 90 graduko angelua enborraren eta hanka luzatuaren artean. Hanka luzatuan, uraren maila orkatila eta belaunaren artean.\nBallet-eko hankaren posizio bikoitza - ballet leg double position\nGainazalean: Hankak elkarturik eta luzatuta gainazalarekiko perpendikularki. Burua enborrarekiko lerrokatuta. Aurpegia gainazalean.\nUrpekoa: Enborra eta burua gainazalarekiko paralelo. 90 graduko angelua enborra eta hanka luzatuen artean. Uraren maila belaunen eta orkatilen artean.\nPosizio bertikala - vertical position: Gorputza buruz behera luzatuta gainazalarekiko perpendikularki, hankak elkarturik, burua urpean eta aldaka zein orkatilekiko lerrokaturik.\nGarabiaren posizioa - crane position: Gorputza posizio bertikalean luzatuta, hanka bat aurrerantz luzaturik eta gorputzarekin 90 graduko angelu bat osatuz.\nArrain buztanaren posizioa - fishtail position: Garabiaren posizioan bezala, baina hanka aurreratuaren oinak gainazalean egon behar du.\nUzkurtutako posizioa - tuck position: Gorputza ahalik eta trinkoen, bizkarra borobilduta eta hankak elkarturik. Orpoak ipurmasailetara itsatsita. Burua belaunetara itsatsita.\nAurrez aurreko karparen posizioa - front pike position: Gorputza aldaken altuerara tolestua, 90 graduko angelua eratuz. Hankak luzaturik eta elkarrekin. Enborra luzatuta, bizkarra zuzen eta burua lerrokatuta izanik.\nBizkarreko karparen posizioa - back pike position: Gorputza aldaken altuerara tolestua 45 gradu edo gutxiagoko angelua eratuz. Hankak luzaturik eta elkarrekin. Enborra luzatuta, bizkarra zuzen eta burua lerrokatuta izanik.\nIzurdearen arku-posizioa - dolphin arch position: Gorputza makurtuta, buruak, aldakek eta oinek arku baten forma osatuz. Hankak elkarturik.\nGainazaleko arku-posizioa - surface arch position: Bizkarraren beheko aldea makurtua, aldakak, sorbaldak eta burua bertikalean lerrokaturik. Hankak elkarturik eta gainazalean.\nBelauna tolestutako posizioa - single bent knee position: Gorputza posizio desberdinetan egon daiteke. Hanka bat tolesturik, oinaren hatz lodiarekin hanka luzatuaren barrualdeko aldea ukituz belaunaren edo izterraren mailan. Posizioaren arabera, tolestutako hankaren izterrak uraren gainazalarekiko perpendikularki egon behar du.\nUpel posizioa - tub position: Hankak elkarrekin eta tolestuta. Oinak eta belaunak gainazalarekiko paralelo eta izterrak gainazalarekiko perpendikular. Burua enborrarekin lerrokatuta eta aurpegia gainazalean.\nEspagat posizioa - split position: Hankak uniformeki irekiak, bata frontalki eta bestea dortsalki, oinak eta izterrak gainazalean izanik. Bizkarreko beheko aldea makurturik, aldakak, burua eta sorbaldekin marra bertikalean.\nZaldun posizioa - knight position: Bizkarreko beheko aldea makurtuta, aldakak, sorbaldak eta burua lerro bertikalean dituela. Hanka bat bertikalean eta bestea luzatuta dortsalki, oina gainazalean eta ardatz horizontalarekiko ahalik eta hurbilen.\nZaldun posizioaren aldaera - knight variant position: Bizkarreko beheko aldea makurtuta, aldakak, sorbaldak eta burua lerro bertikalean dituela. Hanka bat bertikalean eta bestea gorputzaren atzean belauna 90 gradu tolestuta izanda. Izterra uraren gainazalarekiko paralelo egon behar da.\nHegaleko arrain buztanaren posizioa - side fishtail position: Gorputza luzatuta posizio bertikalean hanka bat luzatuta hegalerantz izanik eta bere oina gainazalean egonda.\nPosizio zuzena burua uretatik kanpo - eigbit: Gorputza uretatik kanpo eta bularraren altuerara gutxi gora behera. Oinekin mugimenduak eginez.\nIndibiduala edo bakarkakoaAldatu\nIgerilariek ariketa edo “errutina” desberdinak prestatzen dituzte, irudi deituriko oinarrizko posizioen konbinaketa desberdinak eta trantsizioak eginez. Ekitaldietan, sormenezko trantsizioak erabiltzen dituzte igerilekuaren alde batetik bestera mugitzeko, ariketak igerileku osoan zehar mugituz burutu behar baitira.\nBikote modalitatean, igerilarien arteko koordinazio perfektu bat eta kidearen gorputzarekin sinkronizazio ona eskatzen da. Errutina librean ez daude derrigortuak irudiak aldi berean egitera, baina bien mugimenduek koordinatuak egon behar dute. Modalitate honetan bakarkakoan baino puntuazio altuagoa eman daiteke, bien arteko koordinazioa musika hasten den momentutik daukatelako.\nModalitate honetan taldeak 8 igerilarik osatzen dituzte. Guztiz sinkronizaturik jardun behar dute nahiz eta guztiek figura berdina ez egin. Modalitate honek, entrenamendu ordu asko eskatzen ditu. Kategoria absolutuko lehiaketa ofizialetan, ariketa tekniko bat eta ariketa libre bat eraman behar dute aurrera.\n“Konbo” edo konbinatu libreaAldatu\nModalitate hau talde modalitatearen antzekoa da baina bakarkako ariketak barne hartzen ditu, hau da, igerilariek koreografia berean, elkarrekin igeri egiten dute baina gero bakoitzak bakarka igeri egiten du, bukaeran berriz denek elkarrekin igeri egiteko. Modalitate hau ariketa libretzat hartzen da.\n1952. urteko Olinpiar Jokoetan izan zen kirol honen lehenengo erakustaldi olinpikoa. Hala ere, igeriketa sinkronizatua ez zen kirol olinpiko ofizial bilakatu 1984. urteko Olinpiar Jokoak arte. 1968. urtean ofizialki, FINA-k uretako laugarren kirol bezala ezagutzera eman zuen, igeriketa, tranpolin jauziak eta waterpoloaren atzetik.\n1984. urtetik 1992. urtera, Olinpiar Jokoetan modalitate indibiduala eta bikotekoa zeuden bakarrik, 1996. urtean talde modalitatea ere sartu zen arte. Eta hortik aurrera Olinpiada guztietan modalitate guztiak egon dira.\nEkitaldiak 1984 1988 1992 1996 2000 2004 2008 2012 2016 Urteak\nEmakumeen taldea • • • • • • 6\nEmakumeak bikoteka • • • • • • • • 8\nEmakumeak banaka • • • 3\nGuztira 2 2 2 1 2 2 2 2 2\nLehiaketetan eta entrenamenduetan, igerilariek pintza moduko bat daramate sudurrean, ur azpian daudenean ura sudurretik ez sartzeko. Horrez gain, igerilari batzuek, tapoi moduko batzuk ere jartzen dituzte belarriak babesteko. Normalean ez dute txanorik erabiltzen eta orrazkera bere lekuan mantentzeko gelatina moduko bat ipintzen dute ilean.\nIgerilariek diseinatutako bainujantziak eramaten dituzte distira eta kolore adierazgarriekin apainduta, erabiliko duten musikarekin lotura ahalik eta handiena lortzeko. Bainujantzia eta musika ez dira epaitzen baina eragina dute ikuskizunaren adierazgarritasunean. Erabiltzen duten musika oso garrantzitsua izaten da errutinan egiten dituzten mugimendu eta irudiekin lotura bat izateko.\nIgerilariek ere makillajea jartzen dute aurpegian lehiatzerako orduan, baina azken urteetan, FINAk makillaje naturala (edo ahalik eta naturalena) eramatera derrigortzen ditu, ez dago baimenduta gehiegizko makillajea.\n2012. urtean Estatu Batuetako bi medikuk ikusi zuten igerilariek ordu asko pasatzen zituztela uretan entrenatzen, eta entrenamendu saio guztietan, nahiz eta uretan egon eta mina jasangarriagoa izan, igerilari askok mugimenduak egitean, askotan, taldekideen kolpe asko jasotzen zituzten buruan nahigabe. Horregatik, buruko kolpe horiek sortutako ondorioak ahalik eta gehien murrizteko kontzientzia eta prebentzioan lan egiten hasi ziren. Kirol honetako igerilariek gehien pairatzen dituzten arazoak burukoak dira, kolpe horien eraginez. Hala ere, tendoietako lesioak ere maiztasun handiz gertatzen dira.\nIgeriketa sinkronizatua Euskal HerrianAldatu\nEuskadiko Igeriketa federazioaren eta Nafarroako Igeriketa federazioaren barruan aurkitzen diren modalitate guztien artean, igeriketa sinkronizatua dago. Modalitate honetan txapelketak antolatzen dira beheko kategorietatik hasi eta kategoria goreneraino. Modalitate hau Gipuzkoa, Araba zein Bizkaian aurki daiteke, bertan duela urte batzuk sortu ziren talde desberdinetan. Txapelketak eta igerilariak entrenatzeko taldeak egoteaz gain, badaude epaileei formazioa emateko hainbat ikastaro ere.\n↑ (Gaztelaniaz) «Natación sincronizada» Deportes Acuaticos Noiz kontsultatua: 2020-04-07.\n↑ (Ingelesez) Valosik, Vicki. «Synchronized Swimming Has a History That Dates Back to Ancient Rome» Smithsonian Magazine Noiz kontsultatua: 2020-05-29.\n↑ Clark Leach, Father of Synchronised Swimming. *S.S Scrapbooks (1950s), Henning Library, ISHOF, 1941.\n↑ «Origen e historia - Web Oficial de los Juegos de la 29ª Olimpiada» web.archive.org 2009-06-07 Noiz kontsultatua: 2020-05-29.\n↑ «History of Synchro» British Swimming Noiz kontsultatua: 2020-04-07.\n↑ «ISHOF - Kay Curtis (USA) - 1979 Honor Synchronized Swimming Coach» web.archive.org 2014-02-01 Noiz kontsultatua: 2020-04-07.\n↑ (Gaztelaniaz) Ejercicio español de combo libre de natación sincronizada - RTVE.es. 2011-07-21 Noiz kontsultatua: 2020-05-29.\n↑ (Ingelesez) Cantu, Robert; Hyman, Mark. (2012-09-18). Concussions and Our Kids: America's Leading Expert on How to Protect Young Athletes and Keep Sports Safe. HMH ISBN 978-0-547-77403-9. Noiz kontsultatua: 2020-05-29.\n↑ (Ingelesez) Belson, Ken. (2016-07-18). «Synchronized Swimmers Find Danger Lurking Below Surface: Concussions» The New York Times ISSN 0362-4331. Noiz kontsultatua: 2020-05-29.\n↑ «Sincronizada | EIF / FVN» eif-fvn.org Noiz kontsultatua: 2020-04-07.\nMultimedia: Synchronized swimming\nAzken aldaketa 27 otsaila 2021(e)an, 17:10(e)tan\nOrriaren azken aldaketa: 27 otsaila 2021, 17:10.


Joan Mari Torrealdai eta Lourdes Oñederra euskaltzain oso aukeratu dituzte | Gizartea | Berria\nJoan Mari Torrealdai eta Lourdes Oñederra euskaltzain oso aukeratu dituzte\nBilbon egin du ekitaldia Euskaltzaindiak, 29. eta 30. zenbaki-hutsarteak betetzeko.\n2007ko azaroak 30\nEuskaltzaindiak =lJoan Mari Torrealdai==http://zaldiero.armiarma.com/070.htm=l eta =lLourdes O�ederra==http://zubitegia.armiarma.com/egileak/00230.htm=l euskaltzain oso aukeratu ditu gaur osoko bilkuran, gehiengo osoz. Bilbon izan da ekitaldia, eta 29. eta 30. zenbaki-hutsarteak betetzeko hautagaitzen inguruan erabaki dute euskaltzainek. Joan den urriaren 26an Donostian egindako bilkuran =lTorrealdai==http://zubitegia.armiarma.com/egileak/00157.htm=l eta O�ederra euskaltzain urgazleak proposatu zituzten. Jose Antonio Arana Martixak, Miren Azkaratek eta Andres Urrutiak proposatu dute Torrealdairen hautagaitza, eta Henrike Knorrek, Xabier Kintanak eta Pello Salaburuk O�ederrarena. =bJoan Mari Torrealdai.=b Foruan (Bizkaia) jaio zen, 1942an. Euskaltzain urgazlea da. =iJakin=i aldizkariko arduraduna da, eta han egiten du lan. Hainbat liburu ditu idatziak: =iIraultzaz=i (1973, Jakin), =iEuskal idazleak gaur=i (1977), =iEuskal kultura gaur=i (1997), =iArtaziak-euskal liburuak eta Francoren zentsura 1936-1983=i (2000, Susa), =iEl libro negro del euskera=i (1998, Ttarttalo), =iMartin Ugalde, Andoaindik Hondarribira Caracasetik barrena=i (1998), =iImanol Murua, Gipuzkoako alkate=i (2004, Alkartasuna Fundazioa), =iXX. mendeko euskal liburuen katalogoa=i (1993, Gipuzkoako Foru Aldundia), =i30 urte liburugintzan=i (2007, Jakin). =iEuskaldunon Egunkaria=i-ren sorreratik (1990) 2003an Espainiako Auzitegi Nazionalak kazeta itxi zuen arte zuzendaritzako kidea izan zen (Guardia Zibilak atxilotu egin zuen, eta auzipetuta dago auzi horregatik, baita auzi ekonomikoarengatik ere). =bLourdes O�ederra.=b Donostian jaio zen, 1958an. Euskaltzain urgazlea da. Hizkuntzalaria da, Filologia Hispanikoan lizentziatua eta Euskal Filologian doktore. Gasteizko EHUko Filologia Fakultatean egiten du lan, Fonologiako irakasle gisa. Ramon Saizarbitoriaren =iEhun metro=i nobelari idatzitako epilogoaren zein =iEre=i eta =iOh, Euzkadi!=i aldizkarietan argitara emandako artikulu askoren egilea da. =iEuskaldunon Egunkaria=i -ko zutabegile ere izana da. Nobela bat dauka: =iEta emakumeari sugeak esan zion=i (1999, Erein). Hainbat sari jasota dago: Euskadi Saria, Kritika Saria, Beterriko Liburua, Zilarrezko Euskadi.\nTxertaketaren aurreko urratsak\nTxertoak jarriko diren gunera eraman aurretik, Hernaniko Bexen Medical Oiarsok gordetzen ditu Pfizerren dosiak, ultraizozkailuetan, eta enpresa arduratzen da desizozteaz ere. Kontrol zorrotza eskatzen du prozesuak; era berean, ezinbestekoa da une oro tenperatura egokiari eustea.\nHegoaldeko lau lurraldeek 400dik beherako intzidentzia tasa daukate\nBeste 484 positibo atzeman dituzte, eta 149 lagun daude ZIUetan, larri. Osakidetza atzo hasi zen txertatzen anbulantzietako langileak\nEgunean 560.000 maskara egiteko gai\nHerri bakar bat ere ez da sartu eremu gorrian\nAtera egin dira Barrika, Berango, Elgoibar, Getxo, Gueñes, Loiu, Mendaro eta Urduliz, eta soilik bost herri daude oraindik ere eremu horretan: Derio, Gaubea, Oñati, Santurtzi eta Sopela.


Errausketaren Aurkako Mugimenduak urriaren 23an “Klima ez da negozioa. Errausketarik ez!” elkarretaratzea egingo du Donostian | Usurbildarrak aurrera\n← Gaur 18:00tan, “Mundualdia 2019” eguna antolatzen laguntzeko bilera irekia Potxoenean\nSutegi Udal liburutegiak urriaren 22tik 25era “Liburutegiaren astea” ekimena antolatu du →\nErrausketaren Aurkako Mugimenduak urriaren 23an “Klima ez da negozioa. Errausketarik ez!” elkarretaratzea egingo du Donostian\nPosted on 2019/10/21 | Utzi iruzkina\nUrriaren 23an eta 24an, Gipuzkoako Foru Aldundiaren “Naturklima” izeneko fundazioak “Gipuzkoa klimaren alde” jardunaldiak eskainiko ditu eta horren testuinguruan, Errausketaren Aurkako Mugimenduak, mobilizatzera deitu du Gipuzkoako Foru Aldundiak erakusten duen hipokrisia salatzeko. EAMren arabera, fundazio hau erraustegia zuritzeko sortu zen eta beraz, Zubietako erraustegia martxan ez jartzeko eta agintean dauden politikariei klimaren alde benetako neurriak exijitzeko, “Klima ez da negozioa. Errausketarikez!” lemapean elkarretaratzea deitu du asteazkenerako (urriak 23), Donostiako Aquarium parean, 18:30ean.\nErrausketaren Aukako Mugimendua\n“Naturklimak, Foru Aldundiak erraustegia zuritzeko sortu duen fundazioak, urriaren 23an eta 24an jardunaldiak antolatu ditu “Gipuzkoa Klimaren Alde” izenburupean. Errausketaren Aurkako Mugimenduak Foru Aldundiaren erakusten duen muturreko hipokrisia salatu nahi du, urteko 200 000 tona CO2 baino gehiago eta ehunka mila kilo nitrogeno oxido atmosferara isuriko duen erraustegia pizteko bezperetan, “klimaren alde” ari direla adierazten dutelako. Gipuzkoa mailan erraustegia negutegi efektua sortzen duten gas gehien isuriko duen enpresa izan daiteke, hau da, planetaren osasunari kalte handiena egin diezaiokeena. Ezin dira ere albo batera utzi tximinia beretik aterako diren eta gizakion osasunari kalte egingo dioten dioxina, metal astunak, etab.\nHorregatik, kontzentrazioa deitzen dugu asteazkenean Aquarium aurrean, 18:30ean. Mobilizatuta jarrai dezagun. Ez dezagun onartu greenwashing edo zuriketa gehiagorik. ERRAUSKETA = KLIMA ALDAKETA”.


HIGH ON FIRE: THE WIRES OF THE WORM ALBUM REVIEW - ALBISTEAK\n2010eko distira distiratsua jarraituz Sugeak jainkozkoarentzat , High on Fire berriro egiten dute ondoen egiten dutena egiten: izerditako izerdia, triskantza, hortz estalitako metala.\nHigh on Fire-ren seigarren diskoa, Zizarearen misterioak , edo 'Zizarearen misterioak', arku kontzeptual korapilatsua du lotuta. Izenburuak Robert Bloch idazleak sortutako fikziozko liburu magikoa aipatzen du eta gero H.P. Lovecraft bere ipuin batzuetan. Gero, abestiak beraiek daude. Matt Pike HoFko frontman / gitarrista / stoner-filosofoaren hitzetan, diskoaren edukia galdera teoriko pare batek osatzen du: 'Eta Jesusek jaiotzean hildako bikia izango balu Jesusi bizitza emateko? Eta orduan, zer gertatzen da bikia denbora bidaiari bihurtuko balitz orduan? ' 52 minutuko blistering multzo hau entzuten baduzu, hobe duzu hori guztia ahaztea eta taldearen formara itzultzea.\nEz inoiz erori direla. Rick Rubinen lagun Greg Fidelman, Slayer-en lan egin zuena World Painted Blood eta Metallicaren gaiztoa Death Magnetic , nahi gabeko distira distiratsua eman zion 2010eko hamarkadari Sugeak jainkozkoarentzat : Abestiak hor zeuden, baina bere ikuspegiak airea xurgatu zuen. Pike and co-ra etortzen zara. hortzetako lohi izerditsu, izugarri eta trinkoengatik; disko hartan, zuzeneko giroan bozgorailuak astintzen zituen abestia urratu zutenean, bizirik atera zen. Vermis-en eskutik 2007ko Jack Endinok ekoiztutako bikainarekin alderatuta nahiko desberdina da Heriotza Jaunartze Hau da : Raga estiloko / akustiko-esperimentaleko bihurguneak tolestu beharrean, zuzenean lortzen duzu - indartsua bada ere, maisuki egina - stoner metala. Imajinatu 2002koak Lapurrez inguratuta beste hamarkada bateko eskarmentua duen talde batek jotzen du gerriko azpian eta whiskia erraietan.\nVermis-en eskutik Convergeren Kurt Ballou-k ekoitzi zuen; emaitzak zikinagoak, laxagoak, txarragoak, epelagoak, arinagoak, bizkorragoak baino bizkorragoak dira Sugeak . Des Kenselen bateria ere ondo ateratzen du. Aktibatuta Vermis-en eskutik High on Fire soinuak hamarkada bat baino gehiago daramatza furgonetan elkarrekin jotzen eta bidaiatzen ari den talde bat bezala, rock izarrak ez dira estudio bateko atal desberdinetara jaitsi eta hemen inprobisaziorako eta kasurako lekua dago. (Jeff Matz baxu jotzailea, lanaldi osoko jokalari bihurtu zen Heriotza Jaunartzea da , ohorezko ohizko domina lortzen du Kensel bateria-jotzailearekin bizitzarekin lotzen delako.)\nHori da orain dela pare bat urte lortu genuenaren aldea nagusia: badirudi taldeak bere denbora hartzen duela eta gauzak ireki eta nahi duten lekura joaten uzten duela. Lehenengo pistak, 'Serums of Liao', sei minutuko arraroa denak, ematen du tonua, eta azken bi diskoek ez bezala, ez dituzte gauzak asko moteltzen gainerako bederatzi pistetarako. Hurrengo pista egokia da Motörhead buruko giltzarrapoa, 'Bloody Knuckles' izenekoa. Hau benetan heavy metal errautsa da, erabat zakarra, eta Lovecraft, Bloch, 'Quantum Leap' edo 'Txinako antzinako alkimistak' erreferentzia bakoitza aztertzen saiatzeak aurpegia kentzen dio 'Berde emankorrak' birrintzea bezalako zerbait HoF klasiko bat bezala sentitzen dela. (eta, egia esan, gutxi gora behera gutxi gorabehera).\nynw melly atxilotu tiro\nGauzak ez dira uzten. Han dago ia zazpi minutuko 'Arkitekto baten zoramena' -ren iruzkin lausoa eta lausoa, Sunn O)))) Pike bi minutuko trantzean trantzea hautsi arte. groove hori Oakland baino bayou gehiago da. 'Samsara' bihurtzen da, gaueko berandu eta bakarka zoriontsu den instrumentu bat, eszenatokian uzten duen multzo baten amaiera bezala sentitzen dena, ez da ezer interstiziala: arnasa hartzeko unea eskaintzen du 'Gogo espiritualen' aharia, baina ez du ekintza moteltzen edo oso polita bihurtzen. Funtsean, zuzenekoetatik atera dezaketen zerbait da afinazio alternatibo edo askotariko trikimailuetara sartu gabe.\nOrdubeteko sentsazio hori areagotzen duzu diskoaren ibilbiderik onenean, 'King of Days', zazpi minutuko psikodelia progresiboaren dosi iluna, Sabbath eta, bere gailur eta solo menditsuen artean, Pike taldearen lehen taldea aipatuko zaituena. kondaira kondairak Lo egin. Interesgarria da High on Fire-k bere ibilbideko musikarik onena egiten ari direla, Sleep-ek elkarretaratze baten erdian (2009an hasi zena) eta 2003ko kantu bakarreko stoner klasikoa erritualista, izorratu bezain izorratua berrargitaratzeko prestatzen ari diren moduan. , Dopesmoker .\nNork daki horrek guztiak zer esan nahi duen egintza bakoitzaren profilerako. High on Fire oraindik gehiegizkoak dira zure entzule arruntentzat, eta loa zabalegia da beren sorginkeria berdeekin. Baina Pike kondaira bat da lurpeko metal zirkuluetan, eta oso ona da hura zapaltzen entzutea Vermis-en eskutik (nire diruaren truke, Grammy-etan 'rock' ordezkatzen duena izan beharko litzateke). Bere bakarkako bideoak entzungor bihurtzen ari dira. Bere kantagintza zorrotzagoa da. Hirukotea, adina eta esperientzia bukaera positiboa erabiliz, eroso sentitzen da, baina lasaitasunetik urrun dago. Asmo handikoak izateko modua aurkitu dute elementala izanik ere, Sleepek abiarazi zuen trikimailu zaila Mendi Santua eta Dopesmoker , eta High on Fire-k hemen iltzatu duena.\notsoak otsoen arroparekin\nmakina diskoen azalen aurkako amorrua\ngizona alkandora sasikoa da\nmeek mill-en abesti berria


Hiru Behien Zerga, tratu zaharrak maskararekin | Euskal Herria | Naiz\nEuropako trataturik zaharrena pandemiaren egoerari egokitu behar izan da aurten. Hala ere, urteroko datetan egin dute tratua, Baretous eta Erronkariko agintariek, maskarak jantzita eta distantziak mantenduta.\nHiru behien zerga, orain lau urte. (Jagoba MANTEROLA/FOKU)\nHiru Behien Zergaren erritua, Europan indarrean dagoen mugaz gaindiko trataturik zaharrena, ospatu dute aurten ere San Martin harriaren inguruan Nafarroako eta Biarnoko agintariek. Zeremonia txikiagoa izan da aurten, covid-19 gaitzaren ondorioz hartu beharreko neurri eta mugek ez baitute eragotzi hitzarmena egitea. Urtero Hiru Behien Zerga deritzona ordainduta, Baretous eskualdeko artzainek Erronkariko bazkalekuak ustiatzeko baimena jasotzen dute. Hitzarmenak 1375ean du jatorria, urte horren aurretik erronkariarrek eta biarnotarrek mendeak eman baitzituzten liskarretan.\nOspakizuna urteroko datan egitea adostu zuten Baretous haraneko agintariek eta Erronkariko Uztarrotz, Izaba, Garde eta Urtzainkiko herrietako agintariek, baina «pandemiaren aurrean portaera eta gizalegearen eredu» izatea.\nErritua ahalik eta pertsona gutxienekin egin dute, maskarak eta distantziak mantenduta, baina bi alderdietako agintarien nahitaezko presentzia izatea adostu zuten hasieratik. Bertan behera utzi dira, halaber, festa honek ekarri ohi dituen ekitaldi tradizionalak, hala nola ohiko herri bazkaria edo musika edo kultura taldeak.\nErrituari berari dagokionez, aldatu egin da osasun araudira egokitzeko (parte-hartzaileek ez dituzte eskuak San Martin harriaren gainean jarri, ituna zigilatzeko, ohikoa den bezala) eta, horrekin batera, «Pirinioen bi aldeetara erantzukizunaren eta leialtasunaren irudia eman nahi izan zaie gure nortasun sustraiei».\nAlde banako ordezkaria, mende askoan egin den bezala, lantza batekin aurkeztu da, eta Baretous haraneko udal ordezkariak harriaren alde banatan jarri dira, segurtasun tartea mantenduz.\nZeremoniako idazkariak adierazi duenez, Aretteko alkatea izan da lehena lantza iltzatzen. Ondoren, Izabako alkateak gauza bera egin du, bere lantza iltzatuz, dibisa haragitsuarekin, lurrean, harriaren gainean bermatuta, Baretous aldera (Erronkaribarko bizkarrean zuela).


«Pandemiak aukera eman digu konpetentzia digitalak eta begirada pedagogiko berriak agertzeko» | Euskal Herria | Naiz\n2021 EKA. 10 - 06:00h\nHumanitate eta hezkuntza zientzien fakultateko dekanoa\n«Pandemiak aukera eman digu konpetentzia digitalak eta begirada pedagogiko berriak agertzeko»\nMondragon Unibertsitateko fakultateko dekano izendatu zuten duela hilabete batzuk. Ondo ezagutzen ditu fakultatearen erpin desberdinak eta aditua da hezkuntza digitalean. Osasun larrialdia ikasketa prozesu sakona izan da digitalizazio horri begira.\nArgazkiak: Andoni CANELLADA I FOKU\n«Guk ez ditugu nahi eduki zehatz batzuetan adituak diren irakasleak, baizik eta ikaste eta irakaste prozesuak erraztu eta bideratuko dituzten profesionalak»\n«Digitalizazioa bai, baina osasuntsua eta jasangarria. Batzuek ez dute zaintza digitalik egin, baina beste batzuek haurrak bospasei ordu eduki dituzte pantaila batera konektatuta eta hori ez da ez jasangarria ez osasuntsua»\nMondragon Unibertsitateko Humanitate eta Hezkuntza Zientzien Fakultateko dekano berria da Nagore Ipiña (Arrasate, 1983). Ikus-entzunezko Komunikazioan lizentziaduna eta Hezkuntzan doktorea da eta ondo ezagutzen ditu Eskoriatzako fakultatearen barrunbeak, besteak beste, KoLaborategiko zuzendaria eta Fakultateko Ikerketa eta Transferentzia arloko zuzendaria izan baita. Hamaika urte daramatza bertan lanean.\nEleaniztasuna, edukien eta hizkuntzen ikaskuntza integratua eta hezkuntzaren digitalizazioa izan dira bere ikergai nagusiak. Eta, hain justu, osasun larrialdiak lehen lerrora ekarri du hezkuntzaren digitalizazioa. Egoerak hala behartuta, egun batetik bestera derrigorrez eta hezkuntza komunitate osoak eman beharreko saltoa izan da digitalizazioa. Bertigoak bertigo, salto horretan ikasitakoak nabarmendu ditu Ipiñak, «zer ikasi dugun, zer mantendu nahi dugun eta zer hobetu daitekeen».\nEmakumea, gaztea, dekanoa.\nNormalean helduagoak izaten dira eta gizonezkoak. Emakumeak eta gazteak izatea akaso ez da ohikoena. Baina gure fakultatean azken hiru dekanoak emakumeak izan gara eta hori bada erakundearen ezaugarrietako bat, gehientsuenak hemen emakumeak garelako.\nDigitalizazioan aditua zara eta, hain justu, hori da seguruen hezkuntzak gaur egun dituen erronketan garrantzitsuenetako bat. Adinak ere badauka bere partea jakintza horretan, ezta?\nBai, laguntzen du. Gazteen ikuspuntu digital horretan sartzen gara 1980-1985 bitartean jaiotakoak, baina geriatrikoan. Pentsa. Saltoa handia da. Gazteak oso ohituta daude mundu digitalean bizitzera, digitalizazioaren kontsumoa egitera, beste kanal mota batzuk erabiltzera eta guk beste ohitura mota batzuk dauzkagu. Nire belaunaldia akaso tartean geratu den hori da, gure aurrekoen hainbat ezaugarri baditugu eta, era berean, egungo belaunaldien kontzeptu batzuk ere gertu ditugu. Bi begirada desberdin lotu ahal dituen belaunaldi bat gara.\nPandemia iritsi zen, etxean sartu zituzten ikasleak eta berez bazetorren digitalizazioa erabat bizkortu zen derrigor egun batetik bestera. Nola harrapatu zuen hezkuntza komunitatea egoera horrek?\nOrokorrean bazegoen digitalizazioaren edo hezkuntza digitalizatu beharraren zantzu bat, baina pandemiak lehen lerrora ekarri du. Batetik, kontzientzia areagotu du, digitalizazioaren garrantzia, eta, bestetik, digitalizazioak ematen dituen aukerak bistaratu ditu, baita arriskuak ere.\nMartxoaren 13-14an denok etxera joan ginenean munduko hezkuntza sistema osoa aurrez aurreko saiorik gabe geratu zen. Bi egunetan sistema guztia beste modalitate batean muntatu beharrak gaitasun digital handiak eskatzen ditu. Hezkuntzari aplikatuta, ez bakarrik gaitasun digitalak, baita gaitasun pedagogikoak ere. Aurrez aurre egiten duzun hori testuinguru digitaletan egiteko, batetik, dituzun tresnak ezagutu behar dituzu eta, bestetik, nola egin jakin behar duzu. Egia da bazirela irakasle batzuk tresna digitalak gehiago edo hobeto ezagutu behar zituztenak, baina garrantzitsuena hori nola egin jakitea da. Ahalegin handia egin da, denbora gutxian gauza asko egin dira hezkuntzaren digitalizazioari begira eta egindakoak ezin ditugu ahaztu; ondo egindakoak mantendu eta txarto egindakoetatik ikasi. Pandemia honetan jaso dugun ikasketa garrantzitsua da hori; zailtasunak zailtasun egindakoa egin dugu. Orain ikusi behar dugu zer mantendu, nola mantendu eta zer ikasi dugun honetatik. Pandemiak zer ikasiaren begirada eman digu.\nBatzuetan pentsatzen da tresna digitalak izatea nahikoa dela hezkuntza digitalizatzeko.\nAurrez aurreko klase batek ez dauka zerikusirik digitalki ematen den batekin. Hezkuntzaren digitalizazioak tresnen instrumentalizazioaz aparte begirada pedagogikoa txertatzeko beharra ekarri du. Adibidez, talde lanak aurrez aurre egitea oso ondo dago. Horrelako proposamen bat online egiteak sekulako ahalegina eskatzen du. Talde txikietan dinamizazio lana eskatzen du, irakasleak erabaki behar du toki batetik bestera joaten den edo ez, nola egin hori, zer denbora eman, zer tresnak ematen duen hori egiteko aukera, zer eskatu horren ostean... Online egiten ditugun saioetan bereziki testuinguruen diseinuan eman behar ditugu aurrerapausoak.\nItxialdian egindako neurketa baten arabera, irakasleen erdiek bakarrik zeukaten egunero harremana beren ikasleekin. Zaintzaren arte digitalaren garrantzia nabarmendu izan duzu. Zaindu daiteke digitalki eta zaindu behar da digitalki, ezta?\nDigitalizazioaz eta bereziki hezkuntzaz hitz egiterakoan badira oso kontuan hartu behar diren hainbat alderdi eta horietako bat zaintza da. Gelan gaudenean, aurrez aurrekoan, oso ondo zaintzen ditugu gure elkarrekintza guztiak; esaten ditugun hitzak, zergatik esaten ditugun... testuinguru digitalean askotan sinplifikatu egiten ditugu gure ekintzak eta egiten duguna, esaten duguna eta ikusten duguna zaintzeko behar handia dago. Gelan gaudenean, begirada batek asko esaten digu edo gure gorputzaren jarrerak. Online gaudenean, zati bat bakarrik ikusten ari gara eta begiradak ikustea ere zailagoa da. Gauza horiek guztiak zaintzeko kontzientzia bat behar da. Ez da erraza, baina prozesu guztiak zaindu behar ditugu. Adibidez, egunero ikasle bakoitzarekin hamar minutuko saio bat egitea edo amaieran mezutxo bat bidaltzea eguna nola joan den jakiteko. Irekiera eta itxiera horiek zaintzea garrantzitsua da. Online testuinguruak gauza horiek eskatzen ditu.\nOnline testuinguruan ikasleak ikusten ote diren da kezka nagusietako bat.\nZaintzarekin lotuta, badira online testuinguruan zaindu beharreko lau alor: Zaintza, konexioa, komunitatea eta ikasteko gogoa sustatzeko kultura. Horiek dira bereziki zaindu behar ditugunak online testuinguru batean, berez ez direlako ematen.\nOsasun larrialdi egoeran hezkuntza digitalaren beharra lehen lerroan jarri da. Erresistentzia asko hautsiko ziren...\nBai, iazko martxoan, hasierako antsietatea eta urduritasuna pasatuta, erresistentzia batzuk apurtzen hasi ziren, digitalizazioa gauza batzuk egiteko aukera bezala ikusten. Oraindik badaude aukera horiek ikusten ez dituztenak, baina orokorrean pandemiak aukera eman digu konpetentzia digitalak eta begirada pedagogiko berriak mahai gainean jartzeko. Ikasketa garrantzitsua izan da. Eta uste dut tresna digitalei beldurra kentzeko ere balio izan duela.\nZuen fakultatean etorkizuneko irakasleak prestatzen dituzue. Zer pisu dauka hezkuntza digitalak prestaketa horretan?\nGarrantzi handia dauka. Guk lehendik bagenuen eskaintza erdipresentziala graduei begira eta master asko online eskaintzen ditugu. Bagenituen ohitura batzuk eta egiteko modu batzuk. Irakasleak formatzen jarraitu dugu, etorkizunean irakasleak izango diren gure ikasleei eredugarriak izango diren testuinguruak eskaintzeko. Iazko ikasturtean formazio plan indartsu bat egin zen bereziki diseinu horiei begira. Gure irakasleak online komunikazioak izan behar dituen ezaugarrietan trebatzen ditugu: zaintza digitala nola egin, konexioak nola antolatu, komunitateak sortzeko tresnak eman... Gure helburua beti bi planotakoa da. Alde batetik, guk eskaintzen duguna dago eta eskaintzen dugunak eredugarria izan behar du etorkizuneko irakasleak izango direnek bizi dezaten eta haiek ere etorkizunean aplika dezaten. Beti bi begirada horiekin aritzen gara.\nNolako irakasleak irudikatzen dituzu etorkizunean?\nHezkuntzak behar ditu berrikuntza prozesuei –eta horren barruan sartzen ditut digitalizazioa, STEAM proiektuak, hizkuntzak, kulturartekotasuna, eleaniztasuna... –, erronka horiei guztiei aurre egingo dieten profesionalak. Kontuan izan behar dute pertsonak direla ardatza, kasu honetan beraien ikasleak izango dira ikaste prozesuaren ardatza eta horiek bideratu behar dituzte, prozesu horiek erraztu. Guk ez ditugu nahi eduki zehatz batzuetan adituak diren irakasleak, baizik eta ikaste eta irakaste prozesuak erraztu eta bideratuko dituzten profesionalak.\nHorrek begirada zorrotza eskatzen du, ikasle bakoitzaren tasunak eta beharrak desberdinak direlako. Hori ere erakutsi du pandemiak.\nBegirada findu behar da, zeri begiratzen diogun eta nola begiratzen diogun. Etorkizuneko irakasleak gai izan behar dira betaurreko desberdinekin aritzeko, ikasle bakoitzak bere prozesuan aurrera egiteko zer behar duen ikusteko eta hori nola eskaini asmatzeko. Landu beharreko gaitasun bat da. Pandemian hori ikusi da, ikasle bakoitzak egoera propioa bizi duela. Zaintza digitalaz ari garenean bada kontuan hartu beharreko beste gauza bat; kontziente izan behar dugu konexioa edozein unetan jauzi daitekeela eta hori gertatuz gero ikasle horri zer eskaini pentsatu beharra dago.\nEtorkizuneko irakasleak bere egunerokotasunean oso kontuan hartu beharko dituen kontzeptu asko daude. Askotan pertsona bakarraz hitz egiten dugu, irakasleaz, baina uste dut etorkizunera begira komunitatea izango dela garrantzitsua eta horren baitan nola eraikitzen ditugun komunitateko eragileen arteko harremanak eta espazioak ikasleei benetan hezkuntza espazio esanguratsu eta segurua eskaintzeko. Irakasle bakar batetik irakasle taldera pasatu behar dugu, beste begirada bat ekarri behar dugu sistemara eta dagoeneko toki batzuetan badaude horrelako espazioak. Adibidez, gela berean bi irakasle egotea, pentsa zenbat aukera eman dezakeen horrek; ikasle bakoitzaren prozesua eta beharrak hobeto ezagutzeko modua litzateke.\nProposamen oso interesgarriak dira. Baina nola ezkon daitezke errealitatearekin, egun dauden baliabideekin?\nBeti behar dira baliabide gehiago, hori horrela da. Baina lortzen badugu etorkizuneko irakasleak ahalduntzea eta eskoletara begirada horrekin joatea, eskolaren eta unibertsitatearen arteko harremanak estutzea –oso garrantzitsua da– eta hasiberriei akonpainamendu on bat ematea, horrek guztiak ahalbidetuko du errazago iristea aipatu ditugun testuinguru horietara. Ikasleak unibertsitatetik atera eta eskolara iristen diren une horretan, bai unibertsitateak eta bai eskolak akonpainamendu bat egin behar dute, irakasle berri hori benetan ahalduntzeko eta bere proposamenak mahai gainean jar ditzan. Egia da sistemak bere mugak dauzkala, baina planteatzea bera bada aurrerapausoa eta unibertsitateek eta eskolek elkarlana egin dezakegula uste dut. Guk gure fakultatean garrantzi handia ematen diegu eskolekin egiten ditugun proiektuei, horietatik aktibatu baitaitezke horrelako prozesuak.\nEgingarria da unibertsitateen eta eskolen arteko elkarlana?\nBai, egingarria da. Guk une honetan eskolekin lan handia egiten dugu, oraintxe 47 proiektu ditugu martxan gai desberdinen bueltan, baina beti begirada sistemiko hori kontuan hartuta. Gure eredua ez da errezeta bat ematea, zentroak ahalduntzeko prozesuak aktibatzen ditugu.\nAhalduntzea, boladan dagoen hitza. Hezkuntza sistemaren helburua ahaldundutako herritarrak sortzea al da?\nHezkuntza sistemaren baitako berrikuntza prozesu gehienetan pertsona dago erdigunean, pertsonengan ardaztutako irakaskuntza eta ikaskuntza prozesuak definitzen dira. Baina zer ezaugarri ditu pertsona horrek? 2014-2015 ikasturtean berrikuntza prozesu bat abiatu genuen eta bertan definitu genuen guretzako etorkizuneko irakasleek edo komunikatzaileek izan behar dituzten ezaugarri pertsonalak: Sortzailea eta eraldatzailea; testuinguruan errotua; euskalduna, baina begirada globala duena; ziurgabetasuna eta frustrazioa kudeatzen dakiena; lanbidearekiko konprometitua... badauzkagu definituta zenbait ezaugarri eta ulertzen dugu gaitasun horiek lantzen dituzten profesionalak gai izango direla aipatu ditugun berrikuntza prozesu horiek martxan jartzeko.\nBaina etorkizuneko irakasle onak prestatzeak ez du erabat ziurtatzen hezkuntza sistemaren kalitatea. Zer zulo ikusten dizkiozu egungoari?\nEgoera oso desberdinak daude eskolatik eskolara. Hobetu beharrekoa ikusten dut, adibidez, irakasleen ezegonkortasuna. Mugimendu handia baldin badago zaila da hezkuntza komunitate baten proiektuaren apropiazioa egitea eta hor ekarpenak egitea. Irakasleen egonkortasuna bermatzeak hobekuntza nabaria ekarriko lukeela uste dut. Ikasleak, komunitatea, testuingurua, gurasoak... ezagutzen dituzunean errazagoa da proiektua garatzeko estrategiak aktibatzea, inplikazioa areagotzea eta proiektuaren parte sentitzea.\nHezkuntza digitalak etengabeko formakuntza ere eskatzen du, ezta?\nPandemiak ekarri du begirada berri hori. Testuinguru digitalerako gauza batzuk aldatzen dituzunean, aurrez aurrekora bueltatzean beste behar batzuk ikusten dituzu. Formazio nahi eta beharrak identifikatzeko behar horretan aldaketa bat egon dela uste dut eta horrek mugimendua sortuko du. Etengabeko formakuntzaren paradigma hori oso presente egongo da aurrerantzean, gauzak agudo aldatzen dira eta hori landu egin beharko dugu. Hor bi kontzeptu daude: batean, behar duzun horretarako gaitasun batzuk lantzen joaten zara eta, bestean, zure marko mentalean ulertzen duzu ikaskuntza bizitza osoko paradigma baten barruan kokatzen dela eta etengabean arituko zarela ikasten eta gaurkotzen. Orain arte lehenengo horretan egon garela uste dut eta orain biraketa bat eman da eta bizitza osoko ikasketa horren paradigmara gerturatu garela uste dut.\nEskola askotan pantailari itsatsiago egon dira, baina, aldi berean, burua altxatu dute eta ondoko basoa, zelaia, putzua erabiltzen hasi dira baliabide pedagogiko bezala.\nPandemiak ekarri duen beste gauza bat izan da gelako lau pareta horiek apurtu direla behingoz. Askotan aipatzen zen maila abstraktuan ikaste eta irakaste prozesuek gelako lau paretetatik irten behar zutela. Pandemiaren ondorioz lau pareta horiek gainditu dira; alde batetik, digitalizazioak paretarik ez daukalako eta, bestetik, espazio kontuak direla medio ikasgelatik atera garelako. Kontzeptualki beste espazio batzuk erabiltzen hasi gara, ulertuz ikasteko espazio naturalak direla. Hori ere positiboa izan da.\nDigitalizazioa bai, baina nolakoa?\nDigitalizazioa bai, baina osasuntsua eta jasangarria. Batzuek ez dute zaintza digitalik egin, baina beste batzuek haurrak bospasei ordu eduki dituzte pantaila batera konektatuta eta hori ez da ez jasangarria ez osasuntsua, ez umearentzat eta ez irakaslearentzat. Oreka horiek topatu behar dira.\nPandemiaren hasieran probak egitea normala da, baina segituan kontura zaitezke ikasleak lau orduz pantailari pegatuta egotea ez dela jasangarria. Arnasguneak definitu behar dira, pantailarik gabeko espazioak eta egitekoak, hausnarketarako uneak; geratu, joan beste espazio batera, utzi pantaila alboan eta egin egin beharrekoa, pentsatu, idatzi, nahi dena. Analogikoa eta digitala orekatzea garrantzitsua da. Digitalizazioa osasuntsua eta jasangarria izateko oreka horiek topatu behar ditugu. Langile bezala ere ez da osasungarria ordu luzeetan pantailari itsatsita egotea, bilera batetik bestera. Digitalizazioa bai, baina zer eta nola aztertu beharra dago.\nEskolaren funtzio sozialaren garrantzia ere bistaratu da.\nBai, finean izaki sozialak gara eta eskola gure harreman marko soziala eraikitzen hasteko espazio naturala da. Konturatu gara zein garrantzitsua den komunitate horren parte izatea eta hor egotea.\nEskolak begirada sozial horri garrantzia eman beharko lioke, ezta?\nIrakaslearen eta eskolaren begirada garrantzitsua da; nola ulertzen den umea, bere garapena, bere beharrak eta komunitate osoak horretan egiten duen ekarpena. Horretaz ere konturatu gara eta ez bagara konturatu, badugu garaia. Eskolaren funtzioa bistaratu da eta horrek lotura dauka irakaslearen lanbidearen garrantzi eta beharrarekin. Uste dut konturatzen hasiak garela irakasle lanbideak ardura handia dakarrela eta sostengu sozial hori behar du ardura handiko lanbidea dela onartzeko.\nDekanoaren postua hartu berritan, zer marka utzi nahiko zenuke?\nHuheziren historiaren parte izatea langile bezala eta bazkide bezala dagoeneko bada garrantzitsua. Nire egiteko moduengatik gogoratua izatea nahiko nuke. Nahiko prozesuzalea naiz eta gustatuko litzaidake egiteko moduengatik desberdintzea. Gustatzen zait kontrasteak egitea, jendea entzutea, entzute horretatik abiatzea eta pertsona desberdinek daukaten begirada horretatik eraikitzea, ez niretik. Begirada kolektibo horretatik eraiki nahi dut, ulertzen dudalako hau denona dela eta denon artean eman behar ditugula aurrerapausoak.


Erretiroa hartu aurretik pentsio plan bat erreskatatu dezaket? | Consumer\nErretiroa hartu aurretik pentsio plan bat erreskatatu dezaket?\nPentsio-planen likidezia eskasa dela eta, bat kontratatu aurretik, garrantzitsua da jakitea zein kasutan konpon daitekeen\nErretiro-planak dira erretirorako aurrezteko erabiltzen den produktu izarra. Aldizkako ekarpenen bidez, aurrezkiak errentagarri bihurtzeko aukera ematen dute, Gizarte Segurantzako pentsioa osatzeko, eta, epe luzera, aukera ematen dute ahalegin handirik gabeko kapital zati handi samar bat oratzeko. Hala ere,zer gertatzen da bat-batean likidezia behar bada eta aurrezki gehienak pentsio-plan batean badaude? Artikulu honetan zazpi kasu zerrendatzen dira, eta horietan erreskatatu daiteke, erretiroa hartu aurretik behar izanez gero.\nZein kasutan erreskatatu ahal izango duzu pentsio-plan bat?\nEgungo araudiak zortzi suposamendu ezartzen ditu pentsio-planak berreskuratzeko. Lehena erretiroa da. Baina beste zazpi gorabehera ere jasotzen dira, eta, horiei esker, plan batean aurreztu den dirua erreskatatu ahal izango da, likidezia behar bada.\n1. Lanerako ezintasuna eta baliaezintasun handia\nLegeak aurreikusten duenez, “ohiko lanbiderako edo lanerako ezintasun iraunkor iraunkor eta iraunkor baterako eta lanerako ezintasun osoa eta iraunkorra” izanez gero, pentsio planaren onuradunak eskubide kontsolidatuak gauzatu ditzake. 1/2002 Legegintzako Errege Dekretuaren zortzigarren artikuluko b paragrafoko c idatz-zatiaren arabera, inguruabar horiek gertatzen badira, onuradunak eskubidea izango du pentsio-planetik eratorritako prestazioak jasotzeko. Onuradunaren ezintasun-maila Gizarte Segurantzari dagokion erregimenean xedatutakoaren arabera zehaztuko da.\n2. Partaidearen edo onuradunaren heriotza\nEgungo araudiak ezarritako beste kontingentzia bat partaidearen edo onuradunaren heriotzari dagokio, “alarguntza-prestazioak, umezurtz-prestazioak edo beste oinordeko edo pertsona izendatu batzuen aldeko prestazioak jasotzeko eskubidea sor dezakeena”, kasu horretan planaren prestazioak gauzatu ahal izango baitira.\n3. Mendekotasun larria\nErrege-dekretu horretan, halaber, mendetasun larria edo mendekotasun handia izanez gero, plana erreskatatzeko aukera ere jasotzen da, Autonomia Pertsonala Sustatzeko eta Mendetasun-egoeran dauden pertsonak Zaintzeko Legeak ezarritako II. eta III. graduei dagozkienak. Bereziki sentiberak diren kasu horiek inplikatzen dute partaideak laguntza behar duela eguneroko oinarrizko hainbat jarduera egiteko, zaintzaile batek ezinbesteko laguntza behar duen ala ez.\n4. Gaixotasun larria\nAurreko oinarrizko hiru kontingentziez gain, erretiroarekin batera, araudiak bi kasu berezi ezartzen ditu: gaixotasun larriari eta iraupen luzeko langabeziari dagozkionak, 304/2004 Errege Dekretuaren 9. artikuluak araututako inguruabarrak. Bi kasu horiek oso erabilgarriak izan daitezke premia larria dagoenean. Zehaztu egin behar da, aurreko lau kontingentziak pentsio-plan guztiei aplika dakizkiela, eta legeak ezartzen duela kasu horietan plana erreskatatu ahal izango dela “pentsio-planaren zehaztapenek berariaz jasotzen duten guztietan”; hau da, “pentsio-planaren zehaztapenek berariaz jasotzen duten guztietan”, hau da, produktuaren araudiaren arabera.\nZer dakar gaixotasun larri batek? Erreskatatu ahal izango da, ez bakarrik onuradunak inguruabar horiek ukitzen dituenean, baita bere ezkontidea denean ere, bai eta ondorengoak edo lehen graduko aurrekoak edo partaidearen menpe dagoen pertsonak ere. Gaixotasun larritzat hartzen da, gutxienez, hiru hilabetez lanerako ezintasuna eragiten duen edozein gaixotasun, edo kirurgia edo ospitaleko tratamendua behar duena, edo, ohiko jardueraren ahaleginean pertsona mugatzen duten edo edozein okupazio egiteko ezintasuna eragiten duten ondorio iraunkorrak sortzen dituen edozein gaixotasun.\nKasu horrek eskubidea emango du plana berreskuratzeko, baldin eta eragindako pertsonak ez badu jasotzen ezintasun iraunkorragatiko prestaziorik, eta “partaidearentzat bere errenta erabilgarria gutxitzea badakar, gastuak handitu edo diru-sarrerak murriztu direlako”, 304/2004 Errege Dekretuaren 9. artikuluaren arabera.\n5. Iraupen luzeko langabezia\nLikidezia-kasu hori sartzeak gaur egungo pentsio-planen arauketa egokitzeko beharrari erantzuten dio, non lan-merkatua ezezaguna baita. Kasu horretan, partaidea langabezian dagoela jotzen da, inguruabar hauek gertatzen direnean:\nLegez langabezian egotea.\nKotizaziopeko langabezia-prestazioak jasotzeko eskubiderik ez izatea edo agortu izana.\nLangile autonomoak ere sartzen dira, baldin eta Gizarte Segurantzan aurretik inskribatuta egon badira, beren jarduera amaitu badute eta langabezia-eskubiderik ez badute edo langabezia-mailako prestazioak agortu badituzte eta lan-eskatzaile gisa ageri badira.\n6. Ohiko etxebizitza utzaraztea\nEtxetik kanpora ateratuz gero, eraikina hustea eragozten duen likidezia premia larria denean, pentsio plana berreskuratzeko aukera ere badago. Kasu berri hori 2013ko maiatzean ezarri zen, bi urteko iraupena izan zuen eta 2015ean beste bi urtez luzatu zen, 2017ko maiatzera arte, eta horrek pentsio-planaren eskubideak gauzatzeko aukera ematen du, kaltetuaren ohiko etxea botatzea saihesteko. Hori posible izan daiteke, baldin eta “pentsio-planean edo planetan finkatutako eskubideen zenbateko garbia nahikoa bada etxebizitza inorenganatzeko”.\n7. 10 urteko edo gehiagoko ekarpenak\nGutxienez 10 urteko antzinatasuna duten planen ekarpenak eta eskubideak ere berreskuratu ahal izango dira, aurreko egoeretako bat ere gertatu gabe. 2015eko urtarrilaren 1ean ezarri zen neurria, eta likidezia ematen dio erretiroa baino lehen dirua berreskuratzeko aukera mugatzen duen produktu bati. Hala ere, merezi du jakitea, merezi duen arren, ez duela erabilgarritasun praktikorik une honetan; izan ere, joan den urteko urtarrilaren 1etik aurrera hasi zen kontatzen antzinatasuna, eta, beraz, ezin izango da ezer berreskuratu 2025eko urtarrilaren 1era arte.\naurrezki banku-zerbitzuak bankuak finantzak jubilación-eu planes de pensiones-eu


Egin argazkia euskarari eta irabazi saria\n“Prezio berean, euskaraz!” egitasmoaren barnean antolaturiko argazki lehiaketa da EUSKARAREN PAPARAZZIAK. Errenteriako, Lezoko, Oiartzungo eta Pasaiako merkataritza eta ostalaritza establezimenduetan euskararen erabilera handitzeko, hizkuntza paisaiak duen garrantzia azpimarratzea du helburu egitasmoak, adierazi du Aizpea Otaegik, Oarsoaldea Garapen Agentziaren presidenteak.\nLehiaketan parte hartu nahi dutenek Oarsoaldeko (Errenteria, Lezo, Oiartzun eta Pasaia) saltokietan ikusgai eta euskaraz dauden errotuluei, kartelei edo bestelako idatziei argazkiak atera, eta WhatsApp edo e-posta bidez (euskararenpaparazziak@gmail.com) (Wetransfer erabiliz, behar izanez gero) bidali beharko dituzte 688 782 184 zenbakira.\nEuskara eta merkataritza/ostalaritza hobekien uztartzen dituen argazkia bidali duenak irabaziko du lehiaketa eta bigarren onenak ere saria izango du. Originaltasuna eta argazkiaren kalitatea ere baloratuko direla adierazi dute antolatzaileek.\nArgazkiak azaroaren 10etik abenduaren 3ra bitartean bidali ahal izango dira eta lehiaketaren irabazleak 2020ko abenduaren 21etik 2021eko urtarrilaren 30era bitartean Oarsoaldeko saltokietan gastatzeko 400 euroko txartela irabaziko du, eta 200 eurokoa bigarren saridunak. Abenduaren 15ean emango dira ezagutzera irabazleen izenak. Informazio gehiago nahi duenak oinarriak eskura daude hemen.\n11 ikastetxe, 11 tontor erronka


Kornubiera Britainia Handiko Cornwalleko hizkuntza da. Gaur egun, kornubieraz badakitenak badiren arren, kornubieraren berezko transmisioa, antza denez, 1777an eten zen, Dolly Pentreath izeneko azken hiztuna hil zenean (Moreno Cabrera 2003). Halere, bereziki 1980tik aurrera, ahalegin handiak egin dituzte hizkuntza berpizten, eta gaur egun seiehun bat lagunek hitz egiten dute kornubieraz (Grimes 2005). Hizkuntza berreskuratu egin dute, eta hari bizirik eusten ahalegintzen dira. Cornswalleko biztanleria-kopurua milioi erdikoa da.\nBitxia da, hizkuntza berreskuratzeko egin diren ahaleginen ondoren, gaur egun hiru kornubiera izatea: modernoa, batua eta arrunta izenekoak. Eztabaida gogorrak izaten dira hiru era horien defendatzaileen artean, antzinako kornubierari egokien zein lotzen zaion erabakitzeko, ez baitira ados jartzen.\nInterneten, bada kornubierari buruzko informazioa jasotzeko eta kornubiera ikasteko aukerarik; esaterako,Warlinennen web gunean (2005).\nIngelesez kornubieraren izena cornish da, eta gaztelaniaz córnico.\nKornubiera hizkuntza indoeuroparra da, hizkuntza zelten adarrekoa. Hizkuntza zeltak Europako mendebaldean hitz egiten dira. Gaur egun bizirik daudenak hauexek dira: bretainiera, Eskoziako gaelikoa, galesera eta Irlandako gaelikoa.


Mari Puri Herrero: "Garai batean, emakumea eta artista izatea ia-ia bateraezintzat jotzen zen" | Euskal Herria | Berria\nMuri Puri Herrero bere estudioan. Juanan Ruiz / Argazki Press\n2013ko irailak 15\nHerri txikia da Menagarai, Arabako Aiala eskualdean, Artziniega eta Amurrioren arteko bidean, naturaren erdi-erdian, larrez eta zuhaitzez inguratua. Bertan hartzen du atseden Mari Puri Herrerok (Bilbo, 1942) hiriaren zurrunbilotik bere burua bakandu nahi duenean. Atsedena ez ezik, inspirazioa ere bilatzen du inguruko soro eta zuhaiztietan. Urtearen erdia han ematen du; beste erdia, Madrilgo kale arte zabalean murgildua.\nEuskal artistarik nazioartekoenetako bat da Herrero. Jende askoren akorduan, margolari bilbotarraren izena Marijaiaren irudiari loturik agertzen da beti, baina injustua litzateke Herreroren ekarria Bilboko Aste Nagusiaren ikonora mugatzea, 50 urteko ibilbide oparoak frogatzen duenez. Denborak esperientzia, jakintza eta ikuspegi irekia eman dizkio, baina ez dio bide berriak topatzeko gogoa amatatu, eta etengabeko bilaketan jarraitzen du, datorren urteko martxoan Madrilen, Alvaro Alcazar galerian, irekiko duen erakusketa berria gogoan.\nNolakoa izan zen Mari Puri Herreroren haurtzaroa?\nBilbo, garai hartan, oso hiri goibela zen, pizgarri askorik gabea. Baina niri gustatu egiten zitzaidan. Azken urteotan egin dituzten aldaketen kontra ez nago, baina Bilbo hark ez zuen gainerako hirien antzik: itsasadarraren mugimendua, altxatzen ziren zubiak, labe garaien isla... Labe garaiak, esaterako, kutsaduraren aldetik astakeria galanta izango ziren, baina, ikuskizun gisa, bikaina zen. Bilbo hiri bakana zen. Noski, handitzen zinenean eta beste gauza batzuk bilatzen hasten zinenean, konturatzen zinen alde horretatik ezer gutxi zegoela. Ikasketak Zallako barnetegi batean egin nituen, eta hango giroa ere nahiko goibela zen.\nNoiz izan zenuen lehenengo kontaktua artearekin?\nZaletasun hori beti izan dut. Ez dut gogoratzen noiz hasi nintzen koloreekin jolasten. Liburu guztiak marrazkiz betetzen dituztenetakoa nintzen ni.\nHamalau urterekin arte eskoletara joaten hasi zinen, ezta?\nBai. Esan dudan bezala, neguan Zallako ikastetxe batean egoten nintzen, barneko ikasle, eta udan, berriz, Donostiara joaten ginen. Han, Ascensio Martiarenarekin egin nuen kontaktua. Eskola haietatik oso oroitzapen ona gordetzen dut. Martiarenak askotan aipatzen zituen Parisen egon zeneko kontuak, eta, jakina, kulturalki hain pobrea zen Bilbo hura ezagutzen genuenontzat sekulakoa zen Parisen margotzen egondako artista bat ezagutzea.\n1958tik 1962ra Madrilen egon zinen ikasten. Gero Amsterdam, Paris... Garai hartan, artista batentzat ezinbestekoa zen kanpora ateratzea arrakasta izatekotan?\nNiretzat, behintzat, bai, inolako dudarik gabe. Bilbon ez zegoen ezer: zineklub bat, gehienez ere. Eta gauzak ikusteko irrika sortzen zaizunean, eta, batez ere, gauza horiek gerturik ezagutzekoa, ezinbestekoa da kanpora joatea.\nMadrilen nolakoa zen giroa?\nJende askorentzat, Madril zen ikusi beharreko lekua, eta hara jotzen zuten. Madrildarrak, berriz, ez ziren hainbeste. El Paso taldea orduan ari zen lehenengo urratsak egiten. Bazegoen kontu bat niri gustatzen ez zitzaidana: bazirudien antzinakoaren eta modernoaren artean hautatu behar zela. Modernoen artean, esaterako, museoetara joatea gaizki ikusita zegoen. Horrek nahigabetzen ninduen, niri garai guztietako artea asko gustatzen zaidalako. Amsterdamen, berriz, ez zen horrelakorik gertatzen.\nZergatik joan zinen Amsterdamera?\nIkusi nuen Alemanian, Herbeheretan, Belgikan eta inguruko herrialdeetan bazegoela grabatzaile ere izan ziren margolarien tradizio handia, eta hori asko interesatzen zitzaidan. Baina han ez zegoen tradizioaren eta modernitatearen arteko gatazka hori. 1966an joan nintzen, eta gogoan dut Amsterdamgo udal museoan Ameriketako Estatu Batuetako artista berrien erakusketa bat egon zela negu osoan: [Jackson] Pollock, [Roy] Lichtenstein, New Yorkeko eskolako guztiak eta abar. Baina, aldi berean, museo horretan edo ingurukoetan antzinako pintoreen lanak ere erakusten zituzten. Nik ez dut sinesten modernoaren eta tradizioaren arteko banaketa horretan. Argi dago orain ezin dela Vermeer-en moduan pintatu ofizio hori galdu delako, baina, konturatzen bazara, artistek beti eutsi diote garaian garaiko beren ikuspegiari.\nInoiz esan duzu Bilboko Arte Eder museoa umetan ezagutu zenuela eta oso zeure sentitzen duzula museo hori.\nBai, garai hartan Bilbon zegoen gauza apurretako bat zen Arte Eder museoa, eta emozio handiz gogoratzen dut parkera joaten nintzela neba-ahizpekin eta, pinturarekin zerikusia zuen guztia gustatzen zitzaidanez, museora sartzen nintzela, neu bakarrik. Amak pezeta bat ematen zidan, sarrerak horixe balio baitzuen, eta ni, sokan aritu beharrean, hara sartzen nintzen. Huts-hutsik egoten zen. Zaintzaileak nire atzetik etortzen ziren aretoz areto. Oso zirraragarria zen.\nGauzak oso desberdinak dira orain. Badirudi museoak halako lehia zoro batean sartu direla, zeinek jende gehiago erakarriko.\nOrain antolatzen dituzten egitarau pedagogiko horien aldekoa naiz, noski. Horiei esker, bestela museoa sekula ezagutuko ez luketen ume asko hara joaten dira, eta askotan, Arte Eder museoko kafetegiko jendeak kontatzen didanaren arabera, ume horiek gurasoak eramaten dituzte asteburuan museoa ikustera. Baina nire esperientzia oso bestelakoa izan zen. Neu bakarrik areto huts horietan barna joanda, niretzat museoak misterio handia gordetzen zuen, eta seguru asko ez zitzaidala hain misteriotsu irudituko ume multzo baten barruan joan izan banintz.\nZure lehenengo erakusketa 1963an egin zenuen, eta nahiko iskanbilatsua suertatu zen, poliziak itxi egin zizulako, ezta?\nBai. Brigada politiko-sozialekoak etorri zitzaizkidan galdezka: «Eta hemen agertzen diren gizon hauek nortzuk dira? Eta zergatik daude horrela?». Apur bat ohikotik ateratzen zen guztia berehala susmopean sartzen zen. Horrek erakusten du zelako giroa zegoen. Suposatzen zen artean hasiberria zen neskato batek bodegoiak, loreak eta antzekoak pintatu behar zituela, eta hori egin ezean, zerbait arraro zegoela pentsatzen zuten. Inaugurazioaren egunean erakusketa ixteko agindu zuten, baina hurrengo egunean berriz zabaldu zuten.\nZure margo batzuetan Bilboko Albia lorategiak, Mazarredo kalea, Kale Nagusia eta abar agertzen dira. Zure umezaroko paisaiak, agian?\nNi Rekalde zumardian jaio nintzen, hango etxe modernistan. Beraz, alderdi horiek ondo ezagutzen ditut. Nik beti izan dut Bilboren ikuspegi hori, grisa izanagatik ere, atzean mendiak ikusten zirela. Edo [Arte Eder] museotik aterata, itsasadarrak egiten zuen bihurgunearen ikuspegia zoragarria iruditzen zitzaidan. Jakina, hori guztia aldatu da, edo desagertu da, baina nik ikuspegi hori gorde dut.\nPaisaiak askotan agertzen dira zure margoetan. Baserri giroko paisaiak, baina baita hirietakoak ere.\nAlde biak gustatzen zaizkidalako. Naturak indar handia dauka, baina hiriak ere maite ditut.\nEta paisaia horietan, landa girokoak zein hirietakoak izan, gizakiak agertu ohi dira\nEz dut aldez aurretiko teoria askorekin jokatzen. Nik asko marrazten dut, eta pentsatzetik marraztera oso berehalakoa izaten da dena. Gero bai, horretaz hausnartuta, gauza batzuetaz konturatzen zara.\nKritikariek esaten dute bilakaera bat dagoela zure ibilbidean, hasierako arte figuratibotik kontzeptu abstraktu eta lausoagoetara, ikuspegi figuratibo hori inoiz galdu gabe. Batzuek "errealismo magikoaz" ere egiten dute berba. Ez dakit ados ote zauden edo horiek guztiak kritikarien kontuak ote diren.\nNik uste dut arte guztiak abstrakzioak direla, lerroekin eta koloreekin jokatzen den neurrian. Egia da denborarekin lanbidea hobeto menperatzen duzula. Esan dizudan moduan, asko marrazten dut, eta gustatzen zait sentsazio hori, pintzelarekin aritzea idazten egongo banintz bezala. Baina gaia beti interesatzen zait. Gustatzen zait gauzak beren kasa atera daitezela, jario baten moduan, baina horrek ez du esan nahi ateratzen den guztiak balio duenik, bai baitakit zer bilatzen dudan, eta momentu guztietan dakit ateratzen den hori bilatzen dudana den ala ez den.\nBatzuetan, adituek kontrajarri egin dituzte lan egiteko zure moldea eta 1960 eta 1970etako hamarkadetan euskal artean nagusi izan ziren joerak, Oteiza, Ibarrola edo Basterretxearenak.\nNik inoiz pentsatu dut horretaz, eta uste dut hori belaunaldien kontua dela. Aipatzen dituzun horiek taldeak sortu eta manifestuak egiteko joera izaten zuten. 1940ko hamarkadan jaio garenon belaunaldian, berriz, gure artean kasu askotan harreman bikaina izan dugun arren, ez gara izan talde eta manifestu zaleak. Eta hurrengo belaunaldian, aldiz, berriro agertzen dira manifestuak. Ez dakit. Nik uste dut artea oso pertsonala dela. Hori da nire iritzia, niri balio didana; beharbada beste norbaitek lehenetsiko du taldea edo multzoa, eta hori ere zilegi da.\nZer ematen dizu grabatuak, pinturak ematen ez dizuna?\nTxikitatik beti gustatu zaizkit liburuetako irudiak. Asko erakartzen ninduten. Grabatua zer zen eta nola egiten zen ikasi nuenean, ikusi nuen hori asko gustatzen zitzaidala. Beste aldetik, materiala lantzeak ere erakartzen nau. Grabatuan ez ezik, gainerako arteetan ere horrek berebiziko garrantzia du. Txillidak, esaterako, badu meritu hori: landu dituen material guztiak, izan alabastro, brontzea edo harria, zein bere modura landu ditu beti. Ez da gauza bera kobrea urratzea eta paperaren gainean tinta isurtzea. Grabatuen emaitza gustatzen zait, baina lanbidea ere bai.\nHamaika aldiz galdetu dizute Marijaiaren sorreraz.\nBai, eta hamaika aldiz kontatu dut garai errepikaezin horretan eskatu zidatela eta, berez, urte hartarako kontua zela eta ez zegoela hura iraunarazteko asmorik.\nEta, hala ere, iraun egin du, eta festaren ikur nagusi bilakatu da. Zertan datza Marijaiaren arrakasta?\nEz daukat ideiarik ere. Asko harritzen nau, oso azkar egin behar izan nuelako.\nBatere ez. Lasaitasuna eta isiltasuna gustatzen zait, nire estudioan lan egitea. Aste Nagusian beti egiten dut osteratxo bat, jendea ikusteagatik, batez ere.\nMarijaia urtero erretzen dute, eta urtero birsortzen da. Nolakoa da prozesu hori?\nBai, erretzen denez, urtero egin behar da berria. Aurpegia nik pintatzen dudan arren, azken urteotan Toño Valdiviesoren laguntza izan dut lana aurrera ateratzeko, ordu asko sartu behar baitira. Baina oraindik eramaten dut Marijaia berria egiteko prozesuaren kontrola.\nEuskadi literatur sariaren oroigarria ere zeuk egindakoa da. Horrelako lanak enkargu hutsezkoak dira, edo artea gizarteratzeko modu bat izan daitezke?\nEz dut uste arteak museoetan itxita egon behar duenik. Beti egongo da jende gehiago San Mamesera joateko edo txikiteoan aritzeko margolan bat ikustera joateko baino. Baina aukeraren bat baldin badago artea beste norabait eramateko, ez zait txarto iruditzen.\n2011n, Donostiako Arteko galerian antolatutako erakusketa batean hartu zenuen parte. Arts attack zen horren izenburua, eta xedea, emakume sortzaileen lanak ikusgarriago egitea. Arlo honetan ere gutxiagotzat hartzen dute emakumeen lana?\nGizartearen gainerako arloetan bezala. Egia da asko aurreratu dela, garai batean emakumea eta artista izatea ia bateraezintzat jotzen baitzuten. Gogoan dut ezkondu nintzenean, 1969an, jende askok esan zuela pintatzeari utziko niola. Niri burutik ere ez zitzaidan pasatu horrelakorik, baina jende askok uste izan zuen ezkonduz gero pintatzeari uztea zela normalena.\nHain ibilbide luzearen ostean, nola egiten da ilusioa mantentzeko eta gauza berriak probatzeko gogoa pizturik iraunarazteko?\nEz dakit nola egiten den, ez daukat horren formularik, baina egia da horixe dela gauzarik eskergarrienetako bat. Segitzen dut gauzak egiten, ezabatzen ditut gogobetetzen ez nautelako, berriro egiten ditut, berriro ezabatu... Hori mantentzen dut. Denborarekin gauza batzuk galtzen dituzu, eta beste batzuk irabazi: orain, adibidez, lehen baino kontzentrazio gaitasun handiagoa daukadala uste dut. Errutina bilakatuko balitz, utziko nuke. Oraindik asko interesatzen zait ikusten dudan guztia: begiak zabaltzea eta ingurura begiratzea sekulako festa da.


2018 aza 01 Iritzia\nEz dakit han egon nintzen, eta baldin banengoen, ez naiz ezertaz akordatzen. Baina litekeena da joan ez izana. Deloreanek Kabi tabernan eman zuen kontzertuaz ari naiz. Kepak dio 2002. urtean izan z...\n2018 urr 24 Gizartea\nPower poparen maisuen lezioa\n2018 urr 08 Kultura\nDonostiako Zinemaldia glamourrarekin, zine izarren distirarekin eta, onar dezagun, beste inoiz ikusiko ez genituzkeen pelikula tajikistandarrekin lotu dezakegu. Baina badaude jaialdi honi lotutako ...\nAlde zaharra: garaiz al gaude joera aldatzeko?\n2018 ira 04 Gizartea\n2018 ira 01 Iritzia\n2018 uzt 28 Kultura\n2018 uzt 01 Iritzia\n2018 eka 08 Gizartea\n2018 eka 01 Iritzia\n2018 mai 21 Gizartea 2\n2018 mai 01 Iritzia